Vesti online / Vesti / Srbija / Pregovori o Kosovu: Beograd u depresiji, Priština u ofanzivi\nNova godina, stara retorika - tako se najjezgrovitije mogu opisati poruke predstavnika srpskih i kosovskih vlasti u ovoj fazi, kada su briselski pregovori na tankom ledu, čije "otopljavanje" se ne nazire, piše Danas.\n"Rusiji nije po volji balansiranje Srbije"\nPredsednik Srbije Aleksandar Vučić u lirsko-epskom tonu ističe: "Teško vreme i teško breme, pre svega što se tiče Kosova", nastavljajući u sportsko-defetističkom žargonu na istu temu: "Ruke su vam vezane, a morate da ostanete u ringu, i to ne tri minuta, nego 12 rundi po tri minuta".\nS druge strane, kosovski predsednik Hašim Tači ne krije optimizam: "Sporazum bi trebalo da bude takav da se sve strane osećaju pobednički u ovom procesu, ne samo na Kosovu već i u Srbiji, kao i u međunarodnoj zajednici".\nDok zvanični Beograd tvrdi da će istrajati u stavu da nema nastavka razgovora o Kosovu sve dok Priština ne ukine takse od sto odsto koje je nametnula na proizvode iz Srbije, novoizabrana kosovska delegacija priprema se za prvi susret sa briselskim zvaničnicima, predvođenim Federikom Mogerini, zakazan za utorak, 8. januar.\nMa kako kosovski političari, pre svega predsednik i premijer, Hašim Tači i Ramuš Haradinaj, izgledali disonantni u javnim nastupima, saglasni su oko "centralne" tačke - dijalog treba da se završi uzajamnim priznanjem Srbije i Kosova, uz "stolicu" za Kosovo u međunarodnim organizacijama, u prvom redu u Ujedinjenim nacijama.\n* "Kad u martu budu izbrisali granice tada će ukinuti takse"\nNasuprot tome, srpska premijerka Ana Brnabić ponavlja da je "kompromis sve dalje", navodeći kao najveću pretnju normalizaciji odnosa "političku odluku koja se tiče brisanja granice između Kosova i Albanije, što, očigledno, vodi ka stvaranju velike Albanije".\nPrimetno je da u aktuelnim okolnostima oba "tabora" igraju na karte tradicionalnih savezništava, izvlačeći iz rukava adute poput ruskog predsednika Vladimira Putina i albanskog premijera Edija Rame. Predstavnici diplomatskih krugova, međutim, navode da će ruski lider, bez sumnje, na rečima podržati "borbu Srbije za Kosovo", ali da Kremlj neće zbog Srbije zaoštravati svoje ionako loše odnose sa Zapadom.\nSoroš "rado viđen gost"\nKako objašnjavaju diplomate, Rusiji nije po volji dugogodišnje balansiranje Srbije između Istoka i Zapada, i konfrontirala bi se sa zapadnim državama jedino kada bi se srpske vlasti jasno opredelile za "ruski zagrljaj".\nNajčešće pominjano ime koje, navodno, povezuje Vučića, Tačija i Ramu jeste Aleks Soroš, zamenik predsednika Upravnog odbora Fondacije za otvoreno društvo i sin na Balkanu široko poznatog Džordža Soroša. "Soroš junior" je, tvrdi se, "rado viđen gost" i u Beogradu, i u Prištini i u Tirani.\nDa li će Amerikanci, koji su uveliko najavili veće angažovanje u narednoj fazi pregovora o Kosovu, uspeti da "pomire nepomirljive", ostaje da se vidi. Kako stvari u ovom trenutku stoje, minimalne su šanse da će američki predsednik Donald Tramp u 2019. uspeti da ostvari naum iz pisama Vučiću i Tačiju i ugosti ih u narednih nekoliko meseci u Beloj kući povodom potpisivanja "istorijskog sporazuma".\nAli, ne treba izgubiti iz vida činjenicu da je "ovo ovde Balkan" i da čuda mogu uvek da se dese, pa tako i čudo zvano "izlazak iz kosovskog lavirinta" u skorije vreme.


NOVA SPOLJNOPOLITIČKA INICIJATIVA – Centar za spoljnu politiku\nPosted by markomecanin on 04. 03. 2019.\nUzimajući u obzir duboku podeljenost srpskog društva, kao i nedostatak konsenzusa oko spoljnopolitičkog pozicioniranja i međunarodnog položaja Srbije, mi dolepotpisani iznosimo\nNovu spoljnopolitičku inicijativu:\nOčekujemo da predstavnici vlasti i opozicije postignu što širu saglasnost oko što bržeg okončanja procesa normalizacije odnosa između Beograda i Prištine. Bez završetka ovog procesa ne postoji mogućnost za uspešan demokratski i privredni razvoj Srbije, niti za njeno pozicioniranje na Zapadnom Balkanu. Svako odsustvo potpunog uređenja odnosa između Beograda i Prištine samo će dodatno izolovati zemlju i dovesti je u krajnje nepovoljan položaj.\nI pored unutrašnjih problema u Evropskoj uniji, kao i predstojećih izbora za Evropski parlament, smatramo da je nužno ubrzati proces evropskih integracija Srbije koji je zarobljen nepostojanjem sveobuhvatnog pravno obavezujućeg sporazuma između Beograda i Prištine i nesprovođenjem unutrašnjih reformi. Modernizacija srpskog društva suštinski je nezamisliva bez procesa evropskih integracija.\nPotrebno je što pre pristupiti uspostavljanju pune saradnje između Srbije i njenih suseda, na temeljima ravnopravnosti i međusobnog uvažavanja. Ovo nije samo nužnost procesa evropskih integracija, već je u interesu svih građana Srbije. Veoma je značajno insistiranje na nepromenjivosti državnih granica, kao i njihovog konačnog utvrđivanja kada su u pitanju granice Srbije sa Bosnom i Hercegovinom, Hrvatskom i Crnom Gorom.\nIntenziviranje pune saradnje i partnerstva sa NATO predstavlja vitalni interes za Srbiju i njene građane. Stoga je potrebno zaustaviti anti-NATO medijske kampanje, jer konkretna saradnja Srbije sa NATO iz godinu u godinu napreduje. Imajući u vidu iskustva drugih zapadnobalkanskih zemalja, očigledno je da niko od njih nije ostvario svoje suštinske i strateške interese bez pune saradnje i partnerstva sa NATO.\nSavet za strateške politike\nMeđunarodni naučni forum “Dunav – Reka saradnje”\nAtlantski savet Srbije\nPrethodni članak Diskusija: Evropske integracije i Zapadni Balkan\nSledeći članak Kонференција: „Значај румунског председавања Европском унијом за Србију и Западни Балкан“


Konferencija za novinare OO DSS - Bor GRAD INFO\nKonferencija za novinare OO DSS\nurednik\t феб 4, 2010 264 1\nSvedoci smo katastrofalnog stanja u Borskoj opštini gde zbog nestručnog upravljanja proživljavamo veoma teške trenutke.\nPoznato je gradjanima opštine Bor da smo pokušali da ove negativne pojave sprečimo i ne dozvolimo da se novac odliva u privatne dzepove. Nažalost mi smo imali samo jednog odbornika, pošto nam je drugi odbornik oduzet na specifičan način, a to je predsednik skupštine Bor, Dragan Markovic preko koga smo pokušali i delimično uspeli da zaustavimo ove nedomaćinske pojave.\nPa stoga pozivam sve gradjane da uzmu aktivno učešće u predstoječem periodu i da ne dozvole da nam šačica bezkrupuloznih ljudi odlučuje o našim sudbinama i sudbinama naše dece.\nMi smo nešto od naših roditelja nasledili, šta cemo ostaviti našoj deci\nOne thought on “Konferencija za novinare OO DSS”\n4. фебруара 2010. у 20:50\nMa i vi ste isti kao DS.Znate li vi da Kostunici nema vise povratka na politicku scenu Srbiji jer je izigrao poverenje gradjanja Srbije.Mutavi i ne obavesteni Voja Kostunica.


Mediji: U Srbiji uhapšen bivši načelnik ukrajinske službe bezbednosti - 11.06.2022, Sputnik Srbija\nMediji: U Srbiji uhapšen bivši načelnik ukrajinske službe bezbednosti\nNiška policija uhapsila je ranije ove nedelje državljanina Nemačke A. A. (36) i Ukrajinca A. N. (40) zbog sumnje da su izvršili krivično delo pranje novca... 11.06.2022, Sputnik Srbija\nKako je u sredu saopštilo Ministarstvo unutrašnjih poslova Srbije, policija je na graničnom prelazu Preševo prilikom pregleda automobila marke „BMW“, kojim je upravljao A. A., dok je s njim u društvu bio A. N., pronašla neprijavljen novac — 607.990 evra, 124.924 dolara, kao i dva smaragda.Oni se terete da su novac i drago kamenje, za koje se sumnja da potiču iz kriminalnih delatnosti, nameravali da prenesu preko graničnog prelaza i iznesu iz Srbije.MUP je tada naveo da je osumnjičenima određeno zadržavanje do 48 časova i da će oni, uz krivičnu prijavu, biti privedeni nadležnom tužilaštvu.\n08:34 11.06.2022 (Osveženo: 08:39 11.06.2022)\nNiška policija uhapsila je ranije ove nedelje državljanina Nemačke A. A. (36) i Ukrajinca A. N. (40) zbog sumnje da su izvršili krivično delo pranje novca. Ukrajinski portal „Strana.ua“ objavio je, pozivajući se na sopstvene izvore, da je jedan od uhapšenih bivši načelnik Glavne uprave unutrašnje bezbednosti SBU, Andrej Naumov.\nKako je u sredu saopštilo Ministarstvo unutrašnjih poslova Srbije, policija je na graničnom prelazu Preševo prilikom pregleda automobila marke „BMW“, kojim je upravljao A. A., dok je s njim u društvu bio A. N., pronašla neprijavljen novac — 607.990 evra, 124.924 dolara, kao i dva smaragda.\nOni se terete da su novac i drago kamenje, za koje se sumnja da potiču iz kriminalnih delatnosti, nameravali da prenesu preko graničnog prelaza i iznesu iz Srbije.\nMUP je tada naveo da je osumnjičenima određeno zadržavanje do 48 časova i da će oni, uz krivičnu prijavu, biti privedeni nadležnom tužilaštvu.


DRAMATIČNO UPOZORENJE SZO: Nedostaje skoro ŠEST MILIONA medicinskih sestara! – Naši u svetu\nObjavljeno 08/04/20 u 16:30\nSvetska zdravstvena organizacija upozorila je da svetu koji se bori sa pandemijom koronavirusa nedostaje skoro šest miliona medicinskih sestara. U bolnicama širom sveta, prema izveštaju SZO, radi skoro 28 miliona medicinskih sestara, prenosi CNBC.\n“Ali to je još uvek 5,9 miliona manje od potrebnog”, stoji u izveštaju u kome se ističe ključna uloga medicinskih sestara koje čine polovinu medicinskog osoblja i na prvoj liniji su u borbi protiv koronavirusa.\n“Medicinske sestre su kičma svakog zdravstvenog sistema” rekao je generalni direktor SZO Teodros Adhanom, a prenosi CNBS.\nNajviše sestara nedostaje u siromašnijim zemljama Afrike, jugoistočne Azije, Bliskog istoka i u delovima Južne Amerike.\nNedostatak dovoljnog broja medicinskih sestara doprinosi porastu stope zaraze i smrtnosti kao i medicinskim greškama. Iz udruženja medicinskih sestara pozivaju na sveobuhvatnije testiranje zdravstvenih radnika jer kako tvrde mnogi ne ide na posao jer se boje da su zaraženi, a to ne mogu da dokažu.\nU Italiji su od koronavirusa umrle 23 medicinske sestre a zaraženo je devet odsto medicinskog osoblja. U Španiji je situacija još gora, virusom je zaraženo do 14 odsto zaposlenih u zdravstvu.\nCOVID 19Korona virusSZO\nBizarno! Svetske kladionice nude opkladu na datum otkrivanja vakcine protiv koronavirusa\nOsmi pesnički konkurs Udruženja “Srpsko-bugarsko…


Fizikalna terapija Poliklinika PARK MEDICA , Zemun - Beograd - ioi.\nPoliklinika PARK MEDICA fizikalna terapija\n011 3162 010 065 3162 010\nPredstavlja jedinstveni ćelijski regenerator, koristeći naizmeničnu struju. Za razliku od svih ostalih elektroprocedura u fizikalnoj medicini. Koristi se takođe i u medicinske i dermatološko-kozmetičke svrhe.\nDeluje na nivou međućelijskog matriksa i akcionog potencijala ćelijske membrane.\nPoznat je u svetu od 2003. godine, a ozbiljno se počinje od 2008. dok je najnoviji aparat modifikovan i prilagođen za elektroforezu 2012.\nIzvanredne uspehe pokazuje u lečenju i rekuperaciji sportskih trauma i repetitovanih napora.\nU svetu je poznato da su se TCARE-om lečili Nadal,Kalderon, atletska i košarkaška reprezentacija Španije,Francuske i zvanično FIFA učesnici fudbalskog prvenstva sveta 2012 u Južnoj Africi.\nTakođe su njime lečeni i naši reprezentativci odbojkašice,odbojkaši,košarkaši, atletičari i dr.\nŽelite da preporučite fizikalnu ordinaciju Poliklinika PARK MEDICA i prikažete fotografije, lokaciju, navigaciju, vesti, dešavanja?


Pobednik je ranije trenirao kikboks, ali i atletiku, a može da se pohvali i crnim pojasom u aikidu\nZa titulu najboljeg frajera u Srbiji borila su se tri muškarca - Milan Marić, Dragan Mićanović i dr Vasilije Vujović.\nIako su bili blizu po broju glasova na kraju Milan Marić je završio na trećem mestu, Dragan Mićanović na drugom, a pobednik je Vasilije Vujović.\nVasilije Vujović je dospeo u centar svetske pažnje 2017. godine kada ga je britanski "Dejli Mejl" nazvao "najzgodnijim doktorom na svetu".\nInspiracija dana: Mama troje dece drastično smršala i sada izgleda tako dobro da ljudi misle da je imala operaciju\nMonika Beluči o zadovoljstvima, dijamantima i stilskim lekcijama koje daje svojim ćerkama\n- Iako zvuči kao kliše, imao sam viziju da želim da budem hirurg. Potrebno je imati i energiju za to, ja sam već na drugoj godini fakulteta pokazivao veliku radoznalost. Sećam se jednog slučaja iz Urgentnog centra, kada je pacijent došao sa prstom u kesi, svi studenti su se sklanjali, a ja sam prvi skočio da vidim, kako bih probio led - ispričao je svojevremeno.\n- Moraš da odolevaš raznim iskušenjima, od tebe se očekuje mnogo u svakom trenutku, u svakoj sferi života. Imam poteškoća zbog toga, ali sve to može da ti imponuje i prija, samo čovek treba da nauči da se izbori sa tim. Nije bitno ko kako izgleda. Najbitnije je šta ti znaš da uradiš, i šta imaš u glavi, naročito u poslu kojim se ja bavim -rekao je mladi doktor pre nekoliko godina.\nnajbolji frajer u srbiji Milan Marić vasilije vujović takmičenje


14. WordPress meetup u Novom Sadu - Najava - WPSerbia\nProšlo je leto i letnji odmor je završen čak i za one koji vole kasne letnje aranžmane. Nadam se da su se svi vratili (čak i oni koji su išli u Egipat) i da ste spremni za novo druženje. Novi 14. meetup u Novom Sadu ćemo održati 1. novembra u 18 sati u Startit centru u Novom Sadu. Iako je meetup zakazan za prvi dan novembra, vodiće se kao oktobarski meetup, pošto nije bilo slobodnih termina u oktobru. Nadam se da ćete uvažiti opravdanje. Uostalom i Oktobarska revolucija je poćela 7.novembra (što je nedelju dana kasnije), pa se opet zove Oktobarska revolucija.\nDakle, da pređemo na stvar, to jest, meetup:\nPripremili smo vam dva veoma zanimljiva predavanja. Prvo predavanje je:\n“WordPress u korporativnom okruženju – problemi i izazovi u razvoju”\nPredavanje će održati Igor Hrček. Sigurno se sećate Igorovog predavanja o bezbednosti WP sajtova (veb mesta). Novo predavanje je vezano za održavanje veb mesta (sajtova) na duge staze. Evo šta Igor ima da kaže o tome u najavi svog predavanja:\n“WordPress je platforma koja se koristi svuda, pa i u korprorativnom okruženju koje sa sobom donosi raznorazne izazove. U ovom predavanju biće priče o toku razvoja, problemima i tehničkim izazovima koji su se javili u poslednjih 10 godina prilikom razvoja na korporativnom sajtu jedne od najvećih kompanija u Srbiji.”\nDrugo predavanje po nazivom:\n“WordPress debuging za početnike – kako pronaći problem i naći rešenje”\nće održati Luka Petrović. Evo šta Luka kaže o svom predavanju:\nPredavanje je namenjeno za ljude sa manje iskustva sa WordPresom, koji sami sebi odrzavaju sajt kao i onima koji su se tek upustili u vode pravljenja sajta na WordPress platformi. Koristeci jednostavnu terminologiju i postupke objasnicu vam kako da sami ustanovite i resite vecinu mogucih WP problema.\nPredavanje je bazirano na licnim iskustvima i iskustvima klijenata/kolega:\nKako da primetite problem\nKako da klasifikujete i identifikujete problem\nKako da probate sami da ga resite\nKako da pronadjete informacije na Google-u\nKako da pitate za pomoc?\nAko želite da pomognete organizaciju sledećeg #WPNS meetupa ili da podelite svoje znanje sa svima kao predavač, javite nam se.


SRBIJA: Nošenje maski obavezno u Beogradu, Novi Pazar hitno nabavlja metalne sanduke i crne džakove -\nYou are at:Home»DRUŠTVO»SRBIJA: Nošenje maski obavezno u Beogradu, Novi Pazar hitno nabavlja metalne sanduke i crne džakove\nOd jutros u 6 časova na teritoriji grada Beograda obavezno je nošenje zaštitnih maski u gradskom prevozu i svim zatvorenim prostorima sa ciljem sprečavanja daljeg širenja koronavirusa.\nMaske i dalje ne moraju biti hirurške – sve nehirurške i zaštitne maske koje građani eventualno sami naprave su prihvatljive.\nGovoreći o merama za Beograd, Lončar je da u narednih sedam dana neće biti kažnjavanja za nepoštovanje obaveza nošenja maski, ali da će inspecije kontrolisati i praviti evidenciju.\nNovi Pazar: Sve nam nedostaje\nSVE NEDOSTAJE: Od maski do lekova\nAktivistkinja Aida Ćorović uputila je apel preko društvenih mreža da građani počnu da prikupljaju pomoć za Novi Pazar jer, kako je napisala, „rečeno mi je da je potrebno, bukvalno, sve“.\nOvaj grad na jugozapadu Srbije poslednjih dana nazivaju novim Bergamom, italijanskom oblašću koja je bila najpogođenija koronavirusom, a stizale su vesti da je zbog broja zaraženih Gradski štab za vanredne situacij doneo je naredbu o hitnoj nabavci limenih sanduka i džakova za posmrtne ostatke.\nInače, Nacionalna seroepidemiološka studija objavila je prvi rezultat o razvoji specifičnih antitela na korona virus, prema kom je 6,4 odsto građana Srbije steklo imunitet na korona virus.\nimunitet koronavirus maske nove mere Novi Pazar Srbija\nPrevious ArticleSMETA IM I DŽON VEJN: Demokrate hoće da uklone ime i statuu ikone kaubojskih filmova sa aerodroma u Kaliforniji\nNext Article TAČI: Povlačim se s dužnosti predsednika ako se potvrdi optužnica protiv mene


Tviterovi prihodi nadmašili očekivanja Volstrita | Novosti.RS\n23. 04. 2019. u 14:45\nKompanija Tviter je objavila danas da je u prvom kvartalu ostvarila bolje prihode od očekivanih i iznenađujući rast broja aktivnih mesečnih korisnika.\nTo bi, ocenjuje Rojters, mogao biti signal da je medijska platforma na putu održivog rasta nakon godinu dana stagnacije rasta korisnika.\nPrihod Tvitera je u prvom kvartalu porastao za 18 posto na godišnjem nivou, na 787 miliona dolara, premašivši tako očekivanja Volstrita i projekciju prihoda od 776,1 milion dolara.\nNa povećanje prihoda uticala je prodaja oglasa koja je takođe skočila za 18 odsto na 679 miliona dolara.\nPROČITAJTE JOŠ - Nova opcija Twittera će vam olakšati da prepoznate trolove i botove\nU SAD, prihodi od oglasa porasli su za 26 odsto u odnosu na prethodnu godinu.\nTviter je prijavio kvartalni profit od 191 milion dolara ili 25 centi po deonici, u poređenju sa 61 milion dolara ili osam centi po akciji, godinu dana ranije.\nNajnovija vest prouzrokovala je da akcije kompanije skoče za osam odsto.


"Intel Curie" veličine dugmeta omogućuje razvoj nosivih uređaja\n“Intel Curie” veličine dugmeta omogućuje razvoj nosivih uređaja – Personal magazin\nPlanovi kompanije Intel uključuju investiciju 300 miliona dolara u diversifikaciju kako kompanije Intel tako i IT industrije, najavljena nova zapošljavanja i ciljevi. Intel Korporacija najavila je niz tehnoloških unapređenja i…\nPlanovi kompanije Intel uključuju investiciju 300 miliona dolara u diversifikaciju kako kompanije Intel tako i IT industrije, najavljena nova zapošljavanja i ciljevi.\nIntel Korporacija najavila je niz tehnoloških unapređenja i inicijativa usmerenih na ubrzavanje evolucije računarsrva ka osvajanju još jedne dimenzije. Najave uključuju Intel® Curie™ modul, hardverski proizvod veličine dugmeta koji će biti deo nosivih rešenja; nove načine primene za Intel® RealSense™ kamere u robotima, letećim multikopterskim dronovima i angažujućem 3D iskustvu, kao i novu inicijativu veće diverzifikacije, što uključuje i investiranje 300 miliona dolara kako bi se ohrabrila diverzifikacija u kompaniji Intel, ali i čitavoj IT industriji.\n“Pojava novog iskustva personalnog računarstva, intelignetnih i povezanih uređaja kao i revolucija u nosivim uređajima redefiniše odnose između korisnika i tehnologije,” kazao je Brian Krzanich, CEO kompanije Intel. “Naš cilj je da Intel tehnologija pomogne rešavanju stvarnih problema i omogući dostupnost iskustva koje pojedinačni i korporativni korisnici zaista žele. Kako bi ovo uradili, moramo uraditi više i predvoditi diverzifikaciju i pomoći prihvatanje novih proizvoda od strane tehnološke industrije.\nŽene i nedovoljno zastupljene manjine će nastaviti da igraju važnu ulogu kao korisnici, kreatori, lideri ili oni koji imaju uticaj na ovu oblast.”\nKrzanich je ovo najavio tokom svog obraćanja na CES sajmu. Takođe, on je najavio saradnju sa kompanijom Oakley*, vodećim proizvođačem optičke opreme koji prednjači u naprednom dizajnu i sportskim performansama svojih prozvoda, saradnju na polju 3D štampe sa kompanijom HP*, a izdvojio je i True Key, novu kros-platformsku aplikaciju koju je pripremilo Intel Security odeljenje, koja koristi lične karakteristike kao što su lice, uređaj ili otisak prsta kako bi se proces logovanja učinio jednostavnijim i bezbednijim.\nVeliki porast primene tehnologije za nosive uređaje otvara nov prostor za inovacije. Krzanich je predstavio planove za Intel Curie modul, maleni harverski proizvod koji se zasniva na prvom namenski napravnjenom sistemu na čipu (SoC) za nosive uređaje. Dostupnost ovog modula se očekuje u drugoj polovini ove godine i uključivaće Intel® Quark™ SE SoC, Bluetooth niskoenergetski radio, senzore i punjenje baterije.\nIntel je aktivno radio na razvoju segmenta nosivih tehnologija, a od kada je Krzanich predstavio nekoliko projekata prošle godine, kompanija je najavila brojne proizvode i inicijative sa različitim brendovima iz oblasti mode, fitnesa ili lifestyle segmenta. Ovi napori uključivali su najave saradnje sa kompanijama Basis Peak *, Fossil Group*, Luxottica Group*, MICA and Opening Ceremony*, SMS Audio*, kao i “Make it Wearable” izazov kompanije Intel.\nOslonjene na ove napore, kompanije Intel i Oakley danas najavljuju stratešku saradnju u oblasti nosivih uređaja. Oakley je prvi brend Luxottica grupe sa kojim Intel sarađuje, objedinjujući vrhunsku luksuznu sportsku opremu sa smart tehnologijama. Krzanichu se na bini pridružio i Colin Baden, CEO kompanije Oakley, koji je kazao kako kompanije sarađuju na intelignetnom proizvodu koji će biti dostupan kasnije ove godine i dizajniran tako da unapredi performanse atletičara.\nKrzanich je posebno izdvojio i Nixie*, prvog pobednika “Make it Wearable” izazova i prvu kameru koja je nosiva i može da leti. Nixie se na ruci nalazi kao narukvica, a potom se transformiše i leti, tako da snima savršenu fotografiju svog korisnika u određenom trenutku. Krzanich je osnivače Nixie projekta, Chrtistopha Kohstalla i Jelenu Jovanović pozvao za govornicu kako bi razgovarali o “Make it Wearable” izazovu i govorili o prilikama koje ono otvara inovatorima i preduzetnicima. Krzanich i osnivači Nixie-a imali su čast i da poziraju za prvu fotogradiju koju je leteći Nixie napravio. Krzanić je tom prilikom najavio da će Intel i tokom ove godine ponovo podržati “Make it Wearable” izazov.\nUbrzavanje diverzifikacije u tehnologiji\nKrzanich, koji je primetio i porast broja događaja vezanih za ženska prava i nedovoljno predstavljene manjine, najavio je i inicijativu diversifikacije u tehnologiji.\nKako bi podržao ovu inicijativu, Intel je postavio nove ciljeve pri zapošljavanju i zadržavanju u radnom odnosu koji su, tamo gde je to moguće, u potpunosti u skladu sa standardima u Americi i nastoje da ostvare punu reprezentativnost žena i nedovoljno predstavljenih manjina u kompaniji Intel do 2020. Godine. Potpuna reprezentativnost znači da će radna snaga kompanije Intel biti bolje predstavljena sa talentima dostupnim u SAD, što znači i bolju reprezentativnost na višim rukovodećim položajima.\nIntel je takođe najavio plan investiranja 300 miliona dolara kako bi se pomoglo obrazovanje žena i nedovojno predstavljenih manjina u oblasti inženjerstva i računarskih nauka, ali i da bi se aktivno podržalo veće zapošljavanje žena i nedovoljno predstavljenih manjina i podržali program koji promovišu pozitivnu zastupljenost i u industriji tehnologije i igara.\n“Ponovo pozivamo industriju da ono što izgleda gotovo nemoguće učini realnošću. To radimo tako što unosimo stvarne promene i potpunu jasnoću u naše ciljeve,” rekao je Krzanich. Bez radne snage koja bolje oslikava stanovništvo, mi propuštamo prilike, možda i priliku da razumemo ili osmislimo nešto za naše korisnike.”\nIntel planira da se poveže sa nekoliko partnera u industriji kako bi podržao, unapredio ili otvorio nove programe za ovu inicijativu, uključujući i Internacionalnu Asocijaciju Programera Igara*, E-Sports ligu*, National Center for Women in Technology*, e CyberSmile Foundation*, Feminist Frequency*, i Rainbow PUSH*. Planovi kompanije podrazumevaju i produbljivanje anažmana sa primarnim edukativnim programima koji se fokusiraju na nedovoljno opskrbljene zone i proširenje saradnje sa programima računarskih nauka i inženjerstva na insitucijama višeg obrazovanja, uključujućo i institucije koje se brinu o potrebama manjina.\nDo sada, računarstvo se uglavnom definisalo kroz interakciju čoveka sa ekranom, tastaturom ili mišem. Krzanich je naglasio nekoliko novih tehnologija i aplikacija u stvarnom svetu koje će izdići računarstvo u 3D svet i osloboditi iskustvo od žica i lozinki.\nKrzanich je predstavio niz opcija koje će biti predstavljene na proizvodima do kraja ove godine, uključujuči i True Key™ novonajavljenu krosplatformsku aplikaciju koju razvija Intel Security kako bi se rešile muke sa lozinkama. True Key aplikacija koristi lične karakteristike kao što su lice, uređaj ili otisak prsta da bi se logovanje učinilo jednostavnijim i bezbednijim. True Key nudi podršku za iOS*, Android*, Windows*, Mac* i druge pretraživače interneta. Ova opcija će biti preinstalirana na uređajima koje prave HP* i Lenovo* a i deo McAfee LiveSafe programa, već tokom narednih meseci. Posetite www.truekey.com za pristup limitiranoj verziji True Key.\nKrzanich je naglasio i novosti na polju bežičnog punjenja, u saradnji sa brendovima kao što su Hilton*, Jaguar Land Rover*, San Francisco International Airport* i Marriott*. Saradnja predviđa pilot projekte bežičnog punjenja, a razvoj i primena obihvata Marriott lanac koji planira probne sisteme bežičnog punjenja širom svog portfolija brendova, što uključuje JW Marriott*, Marriott, Renaissance*, Courtyard* i Residence Inn*.\nCEO kompanije Intel je rekao i da RealSense kamere i nove, sveobuhvatne aplikacije mogu biti dostupne na nizu 2 u1 uređaja, notebook ili AiO PC računara, od čega su mnogi zasnovani na petoj generaciji Intel® Core™ procesora koji će postati dostupni ovog kvartala. Dodatni komentari na inovacije koje omogućuje Intel RealSense tehnologija i kamere su dostupni na blogu.\nKako se računarstvo pomera u treću dimenziju, Krzanich je poželeo dobrodošlicu i Dion Weisleru, izvršnom potpredsedniku odeljenja kompanije HP koje se bavi štampačima i personalnim sistemima. Weisler je pojasnio kako HP radi na tome da se osigura ekosistem spojene realnosti i najavio da će Intel® Core™ i7 procesor napajati nadolazeću HP Multi Jet Fusion tehnologije, osmišljenu da prebrodi kritične tačke u brzini, kvalitetu i ceni. Weisler je naglasio kako su dodatne performanse i nivo Intel tehnologije ključni da bi se ostvario pun potencijal 3D štampanja.\nKrzanich je naglasio da postoji niz oblasti gde porast povezanog računarsva pomaže da se preoblikuju mnogi segmenti svakodnevnog života ljudi. On je prokazao praktične, primenjene primere robota i multikopter dronova i rekao kako Intel RealSense kamere mogu da, samo kroz opciju vida, pruže intuitivne sposobnosti izbegavanja sudaranja sa objektima, a sve u cilju rešavanja složenih problema. Na primer, kompanija Ascending Technologies* nastoji da koristi Intel RealSense kamere u razvoju inteligentnih i bezbednih multikopter dronova dok iRobot* sarađuje sa kompanijom Intel na istraživanju potencijala ove tehnologije za svoje inteligentne platform za robote.\n“Intel Curie” veličine dugmeta omogućuje razvoj nosivih uređaja was last modified: January 8th, 2015 by Redakcija\nIntelIntel Curienosivi uređaji


Raspisani izbori u Srbiji\nDana 4. marta, predsednica Skupštine Srbije Maja Gojković raspisala izbore za odbornike skupština gradova i skupština opština u Srbiji za 26. april 2020. godine.\nPredsednik Skupštine Vojvodine Ištvan Pastor raspisao je izbore za poslanike u Skupštini Autonomne Pokrajine Vojvodine za nedelju, 26 april. „Stranke, koalicije i grupe građana“ podsetio je da se „u Skupštini Vojvodine neguje visok nivo tolerancije i komunikacije“ i poručio im je „da se za glasove birača bore programima i argumentima“, kao i predsednik Skupštine Beograda Nikola Nikodijević za izbor odbornika u svih 17 gradskih opština Beograda.\nPredsednik Srbije Aleksandar Vučić raspisao je parlamentarne izbore u Republici Srbiji takođe za 26. april 2020. godine.\n"Svim učesnicima želim uspeh, želim da tog dana, ali i u čitavoj kampanji koja će biti duga, bude demokratska atmosfera, da se politički protivnici poštuju, da izlaze sa različitim stavovima, argumentacijama, da kampanja bude borbena, ali mirna i da ljudi mogu da donesu najbolji sud o politici koja je prethodila, ali i o politici koja treba da doprinese boljoj budućnost za naše građane", rekao je Vučić nakon što je potpisao odluku o raspisivanju izbora za narodne poslanike.\nSavez za Srbiju "raspisao" bojkot izbora\nKao odgovor na raspisane izbore, Savez za Srbiju saopštio je da je "raspisao bojkot izbora", što predstavlja "jedno veliko 'ne' autokratiji Aleksandra Vučića, i korupciji, kriminalu, lažima i prevarama njegovog režima".\n„Bojkot smo odavno proglasili, ali ga danas i zvanično raspisujemo na svim nivoima. Već više od godinu dana opozicija pokušava da se izbori za slobodne i poštene izbore", rekao je predsednik Demokratske stranke Zoran Lutovac.\n„Umesto da uvažava zahteve opozicije, on stvara lažnu opoziciju. Uz lažnu opoziciju na lažnim izborima ne može se dobiti legitimitet", ocenio je Lutovac.


NAUČNO DOKAZANO: Soda bikarbona nam može spasti život, ali samo ako je ovako koristimo! « Kolaci za 10\nNAUČNO DOKAZANO: Soda bikarbona nam može spasti život, ali samo ako je ovako koristimo!\nBy Safer Smajlović 10:33\nVećina nas ima kod kuće sodu bikarbonu, beli prah koji najčešće koristimo za čišćenje i pri kuvanju. Ali, ovaj beli prah ima i mnogo značajniju ulogu – može da nam spasi život.\nStariji ljudi sa niskim nivoom bikarbonata, sastojka koji se nalazi u sodi bikarboni, imaju 24 posto veći rizik prerane smrti, otkrili su naučnici u poslednjem istraživanju na Univerzitetu Utaha.\nTim naučnika istraživao je kako su promene pH, ugljen dioksid i bikarbonati povezani sa životnim vekom zdravih starijih osoba. Naučnici su analizirali podatke 2.287 učesnika istraživanja sa kojim su započeli istraživanje još 1997.godine.\nManjak bikarbonata je na celom svetu najneprepoznatljivije medicinsko stanje uprkos tome što je izuzetno uobičajeno. Soda bikarbona odgovorna je za transport kiseonika: širi krvne sudove i lakše otpušta kiseonik u tkiva, što znači da povećava PH vrednost u organizmu.


Potpisivanje ugovora o kuvajtskom kreditu za "Prokop" 10. decembra - Gradjevinarstvo.rs\n03.12.2012. | Tanjug\nVlade Srbije i Kuvajta će 10. decembra potpisati ugovor o kreditu vrednom 28 miliona evra namenjenom nastavku izgradnje beogradske železničke stanice "Prokop". Izgradnja "Prokopa" će posle dužeg zastoja biti nastavljena na proleće 2013, rekao je ministar saobraćaja Milutin Mrkonjić.\n- Ugovorom će biti omogućena gradnju veoma važnog dela dela železničke stanice "Prokop", i završen segment za putnički saobraćaj – naveo je ministar.\nStanica "Prokop" će, prema Mrkonjiću, po završetku tog dela stanice početi da radi punim kapacitetom.\n- Očekujem da nastavak radova na "Prokopu" bude naredne godine i tu je potrebno još između 100 i 150 miliona evra da bi se sve završilo. Onda će biti oslobođen sjajan prostor Savskog amfiteatra od 86.000 kvadratnih metara, koji u svetu nema nijedan grad – istakao je Mrkonjić.\nProstor Savskog amfiteatra trenutno je popunjen železničkim postrojenjima različite namene. Ministar saobraćaja je ranije izjavio da je u izgradnju Beogradskog železničkog čvora do sada uloženo oko 900 miliona evra.\nKroz Beogradski železnicki čvor, čiji je deo "Prokop", prolaze međunarodne magistralne pruge koje preko Beograda povezuju Pariz sa Istanbulom, Budimpeštu sa Atinom i Bukurešt sa Barom.\nGradnja "Prokopa" je počela 1977, ali je ubrzo prekinuta zbog nedostatka finansijskih sredstava, zatim je devedesetih nastavljena i prekinuta ponovo 2000. godine.\nStanica "Beograd Centar", odnosno "Prokop", predstavlja srce putničkog sistema Beogradskog železnickog čvora i nalazi se u centralnoj zoni grada na desnoj strani Save.\nOna je prolazna za glavne saobracajne pravce i dobro povezana sa gradom drumskim saobraćajnicama i metroom, a projektovana je kao savremena putnička stanica sa 10 koloseka, šest perona i modernom staničnom zgradom u okviru saobraćajno-poslovno-komercijalnog kompleksa.\nIzgradnjom putničke stanice "Beograd Centar", tehničkih stanica u Zemunu i Kijevu, Robno-transportnog centra u Makišu i obilazne pruge Beli Potok-Vinča-Pančevo, teretni sistem i novi putnički sistem stavljaju se u funkciju po konceptu čvora.


15. februar 2020. Predsednica Narodne skupštine na obeležavanju Dana državnosti u Orašcu\nGojković je čestitala građanima Srbije Dan državnosti i istakla da obeležavajući Sretenje danas, jedan od najvažnijih datuma u našoj novijoj istoriji, istovremeno slavimo slobodu i neprolaznu potrebu našeg naroda da živi u svojoj kući.\nGojković je naglasila da je u Orašcu započeo naš put ka slobodi i obnavljanju srpske države i da na tom mestu i danas stojimo ponosno i dostojanstveno, te da taj plamen slobode, koji je bio naša vodilja u mnogim teškim vremenima, i do danas gori.\nGojković je napomenula da je te sudbonosne 1804. godine, samo nešto više od decenije nakon prve buržoaske revolucije na svetu u Francuskoj, Prvi srpski ustanak označio početak epohe nacionalnog oslobođenja u čitavoj Evropi, kao i da nakon tog događaja, srpski narod u svojoj državi i na čitavom prostoru na kome živi više nikada nije i nikada neće pristati da bude pokoren, niti će odustati od svoje slobode.\nPredsednica Skupštine Srbije je navela da je skup u Orašcu ne samo utvrdio put oslobođenja, već je i osnova svih kasnijih narodnih skupština, pa tako i one Velike narodne skupštine u Kragujevcu, na kojoj je 30 godina kasnije, upravo na Sretenje 1835. godine, Srbija dobila i svoj prvi ustav – Sretenjski ustav, jedan od najdemokratskijih i najliberalnijih tog vremena.\nGojković je naglasila da su i danas pred našim narodom izazovi, sa kojima mora mudro da se nosi, kao i pre 216 godina, i mnogo puta u našoj istoriji, i da se naš narod i tada, kao i u ovim savremenim okolnostima, vodi pre svega, neprolaznim vrednostima slobode.\n„Da bi smo i danas sačuvali našu slobodu i nezavisnost, utemeljenu na principijelnoj politici i vojnoj neutralnosti, moramo da nastavimo da razvijamo našu državu. Danas smo zahvaljujući politici našeg predsednika Aleksandra Vučića politički i ekonomski stabilna država, poštovana u svetu, koja strpljivo obnavlja stara i gradi nova prijateljstva i na Istoku i na Zapadu“, poručila je Gojković.\nUkazujući da nam i u ovom vremenu bremenitom izazovima treba i Karađorđeve hrabrosti da vodimo nezavisnu politiku i branimo pravo našeg naroda da sam donosi svoje odluke, ali i Miloševe mudrosti, Gojković je rekla da nastojimo da ojačamo i osnažimo Srbiju, da sačuvamo njen teritorijalni integritet i suverenitet, da brinemo o našem narodu svugde gde žive, i u Republici Srpskoj i u Crnoj Gori, u čitavom regionu. Gojković je rekla da to pokazuje i današnji susret predsednika Aleksandra Vučića sa Srbima iz regiona.\nPredsednica Parlamenta je napomenula da se Srbija razvija snažnije nego ikada u savremenoj istoriji, da se teškim reformama izborila sa finansijskim problemima i sada uzdiže privredu, ima značajan ekonomski rast, sve veću zaposlenost i izuzetan rast priliva stranih investicija.\n„Zato sada imamo sigurniju i izvesniju budućnost“, rekla je Gojković i dodala da simbol Srbije koja se gradi i razvija je i autoput „Miloš Veliki“, podsećajući na reči predsednika da je doneta odluka da se krene u pripremnu izradu projektne dokumentacije za izgradnju autoputa koji će poneti ime upravo po Voždu Karađorđu, kako bi povezali srce Šumadije sa ostalim delovima naše zemlje i razvili čitavu Šumadiju.\nGojković je rekla da to sve daje mogućnost da se posebna pažnja posveti razvoju i unapređenju obrazovanja, nauke i inovacije kao ključnih faktora ekonomskog, društvenog i ukupnog razvoja svake zemlje u savremenom svetu i dodala da su naše škole mesta gde se stvara naša budućnost i da je potrebno stvoriti što bolje uslove da se deca školuju i u Šumadiji i čitavoj zemlji i da ostanu u Srbiji.\n„Da bi smo očuvali našu zemlju, tu slobodnu zemlju za koju su se naši preci borili i izborili, koju su sanjali i dosanjali, moramo, pre svega, sačuvati narod i zaustaviti njegovo nestajanje“, rekla je Gojković.\nPredsednica Skupštine je ukazala da je najvažniji zadatak izgradnja moderne i bogatije Srbije, koja će se uspešno nositi sa svim izazovima sutrašnjice.\n„Mi znamo da nas istorija obavezuje, a isto tako znamo da mi i danas istoriju stvaramo. Učinićemo sve da naše buduće pobede budu u miru i nećemo dozvoliti da nas od puta razvoja i napretka odvoje oni koji ne žele dobro ni našem ni sopstvenom narodu. Sloboda koju uživamo mora da bude krunisana blagostanjem, koje naš narod marljivošću i pameću odavno zaslužuje. Ne samo zbog borbi i pobeda naših predaka, već pre svega za buduće pobede naše dece“, poručila je Gojković.


H W X H G 7J6\n7HB 8NI W4Q\nO W G U W17\nPiše: dipl. ing. Lazo Šinik\nObim proizvodnje šumskih drvnih sortimenata u Republici Srpskoj određuje se prema šumsko privrednim osnovama i na godišnjem nivou u Republici Srskoj iznosi oko dva miliona m3 šumskih drvnih sortimenata. Na trupce se odnosi oko jedan milion m3 i to 60% trupaca četinara i 40% trupaca lišćara. Oko jedan milion m3 šumskih drvnih sortimenata su niže vredni šumski drvni sortimenti za kojim je poslednjih nekoliko godina značajnije povećana potražnja. Povećava se obim kapaciteta za proizvodnju efikasnijih energenata kao što su pelet i briket, a i u većini lokalnih zajednica se u poslednje vreme prelazi sa fosilnih goriva na drvnu biomasu kao čistiji energent iz obnovljivih izvora energije i tako daljinsko grejanje zasniva na ekološki prihvatljivijem energentu iz neposrednog okruženja.\nPribližno isti obim proizvodnje šumskih drvnih sortimenata od oko dva miliona m3 na godišnjem novou planira se i u Federaciji Bosne i Hercegovine.\nKapaciteti za preradu šumskih drvnih sortimenata u Republici Srpskoj kao i u Federaciji Bosne i Hercegovine uveliko prevazilze sečivi etat, odnosno godišnji plan seče. U posleratnom periodu drvoprerađivačka industrija razvija kapacitete za preradu i obradu drveta i danas imamo sve više dobro organizovanih i tehnološki veoma razvijenih kompanija u oblasti prerade drveta.\nU takvim okolnostima bilo je neophodno preduzeti određene mere da bi se drvoprerađivačkim kapacitetima u Republici Srpskoj obezbedilo kontinuirano snabdevanje šumskim drvnim sortimentima sukcesivnom isporukom na osnovu godišnjih ugovora.\nNajznačajnija aktivnost koja je realizovana, a koju je iniciralo Udruženje šumarstva i prerde drveta Privredne komore Republike Srpske je da je Vlada Republike Srpske, u funkciji Skupštine Javnog preduzeća šumarstva „Šume Republike Srpske“ na 101. sednici održanoj 24. 11. 2016. godine donela Odluku o utvrđivanju kriterijuma i načinu raspodele šumskih drvnih sortimenata. Ovom odlukom se pri snabdevanju šumskim drvnim sortimentima od strane Javnog preduzeća šumarstva „Šume Republike Srpske“ u povoljniji položaj dovode privredna društva drvoprerađivačke industrije Republike Srpske koja imaju veći ukupan prihod, veći ostvareni izvoz, veći broj radnika i koja se bave finalnom i polufinalnom proizvodnjom, odnosno višim fazama prerade drveta.\nTakođe je prihvaćena inicijativa udruženja i sa najznačajnijim privrednim subjektima drvoprerađivačke industrije koji imaju strateški značaj za Republiku Srpsku. Osim godišnjih ugovora polovinom 2019. godine zaključeni su višegodišnji okvirni ugovori za period od pet godina kojim su garantovane količine šumskih drvnih sortimenata i predvidljivost u snabdevanju.\nU cilju poboljšanja snabdevanja drvoprerađivačkih kapaciteta potrebnom količinom trupaca Vlada Republike Srpske je privremenim merama za promet trupaca zabranjivala pravnim licima, preduzetnicima i fizičkim licima da vrše promet trupaca, osim trupaca crnog bora, izvan teritorije Republike Srpske.\nKao rezultat realizacije zaključaka donesenih na zajedničkoj sednici Vlade Republike Srpske i Vlade Federacije BiH resorna entitetska ministarstva poljoprivrede, šumarstva i vodoprivrede i komorska udruženja šumarstva i prerade drveta, odnosno drvne industrije usaglasili su zajednički predlog da se, u cilju zaštite drvoprerađivačke industrije, na period od dve godine, od Saveta ministara Bosne i Hercegovine zatraži donošenje mere zabrane izvoza šumskih drvnih sortimenata i uvođenje takse na izvoz rezane građe lišćara (hrast i bukva) i cepanog ogrevnog drveta. Savetu ministara Bosne i Hercegovine je dostavljen usaglašeni predlog od strane entitetskih vlada i očekuje se donošenje odluke Saveta minstara.\nImajući u vidu raspoložive kapacitete za preradu drveta kojim raspolažu privredni subjekti iz oblasti prerade drveta potpuno je neopravdano da se iz Republike Srpske i FBiH dozvoli izvoz šumskih drvnih sortimenata.\nU višim fazama prerade, odnosno u finalnoj i polufinalnoj preradi drveta moguće je ostvariti neuporedivo veću dodatu vrednost, povećati broj zaposlenih, povećati ukupan prihod i izvoz i time osigurati i povećano punjenje budžeta i fondova zdravstvene i socijalne zaštite.\nPotrebno je obezbediti da se i količine šumskih drvnih sortimenata iz privatnog otkupa, umesto u izvoz, usmeravaju u domaće drvoprerađivačke kapacitete. U Republici Srpskoj se u privatnom vlasništvu nalazi oko 300.000 hektara pod šumom i pojedine veoma tražene vrste drveta kao što su hrastovi šumski drvni sortimenti, su daleko zastupljeniji i više se iskorištavaju u privatnim šumama nego u javnim šumama, odnosno u JPŠ „Šume Republike Srpske“.\nPlan seče hrastovih trupaca na godišnjem nivou u JPŠ „Šume Republike Srpske“ kreće se u nivou od 25.000 m3 do 30.000 m3, dok se iz privatnih šuma u Republici Srpskoj tokom jedne godine na tržište isporuči čak tri puta više odnosno oko 80.000 m3 trupaca hrasta.


BalkanDetox LIFE: Novi projekat borbe protiv trovanja divljih životinja na Balkanu – Ptice\nIako je trovanje divljih životinja na Balkanu zabranjeno zakonom, još uvijek se često susreće u praksi i predstavlja ozbiljnu prijetnju za divlje životinje, posebno lešinare, životnu sredinu i javno zdravlje. Zahvaljujući akcijama sprječavanja trovanja do sada je postignut veliki napredak, a sada počinje novi, ambiciozni projekat sa ciljem dalje borbe protiv ovog problema.\nKroz projekat BalkanDetox LIFE devet organizacija iz Albanije, Bosne i Hercegovine, Bugarske, Hrvatske, Grčke, Severne Makedonije i Srbije će sarađivati sa državnim i međunarodnim akterima, od državnih institucija do lovaca i stočara, kako bi umanjili problem trovanja i postigli konkretne rezultate na terenu.\n“Trovanje je uzrokovalo ozbiljno smanjenje brojnosti, čak i potpuno izumiranje nekih vrsta lešinara u balkanskim državama, gdje su populacije još uvijek male i fragmentirane. Ovaj problem se hitno treba riješiti ukoliko želimo da njihova brojnost i rasprostranjenost ponovo budu kao ranije. Lešinari, poznati i kao “tim za čišćenje prirode”, uklanjaju uginule životinje iz okoliša, i održavaju zdravlje ekosistema, čime koriste prirodi, divljim životinjama i društvu u cjelini.”, kaže José Tavares, direktor VCF-a.\nCilj projekta BalkanDetox LIFE je promjena percepcije i ponašanje zainteresovanih strana, od donosioca odluka do šire javnosti i onih koji koriste otrovne mamce. Projektni tim će podići svijest o ozbiljnosti problema trovanja divljih životinja, kao i dati savjete o sigurnim alternativama samom korijenu problema (konflikt između ljudi i divlih životinja), kao što su preventivne mjere koje ne čine štetu životinjama niti životnoj sredini. Ujedno će se raditi na jačanju kapaciteta i koordinacije institucionalnih akcija za efikasnije pronalaženje i obradu slučajeva trovanja, ubrzati procesuiranje takvih slučajeva i sprječavati njihovo pojavljivanje. Krajnji cilj projekta je smanjenje obima trovanja divljih životinja na Balkanu, čime će se doprinijeti zaštiti prirode i zdravlja ljudi.\n“Nelegalno trovanje životinja je zločin protiv prirode i zbog toga je potrebno adekvatno uključivanje nadležnih institucija kako bi ovi slučajevi bili zabilježeni, istraženi i kažnjeni. Na ovom projektu će se raditi zajedno sa državnim agencijama da bi se upravo to postiglo.”, kaže Jovan Andevski, menadžer programa za zaštitu prirode VCF.


Ferguson: BiH ne zaostaje za regionom | Palelive.com\nPočetna Regija Istočno Sarajevo Ferguson: BiH ne zaostaje za regionom\nFerguson: BiH ne zaostaje za regionom\nISTOČNO SARAJEVO – Ambasador Velike Britanije u BiH Edvard Ferguson rekao je novinarima uoči javne diskusije „NATO i pitanje odbrane“ u Istočnom Sarajevu da BiH ne zaostaje za zemljama regiona kada je riječ o saradnji sa NATO savezom.\nFerguson je naveo da će na skupu biti raspravljano o daljem napredovanju Oružanih snaga BiH, te o njihovom djelovanju u slučaju prirodnih i drugih katastrofa.\n„Oružane snage BiH već su pokazale efikasnost tokom poplava 2014. godine, a NATO im može pomoći da postanu još bolje“, istakao je Ferguson.\nOn je rekao da je svjestan činjenice da se određena grupa ljudi, među kojima su i studenti, protive ulasku BiH u NATO.\n„Nisam ovdje da osporim ta mišljenja, nego da iskreno odgovorim na pitanja u vezi sa NATO savezom, kako bi pomogao boljem informisanju ljudi“, kaže Ferguson.\nKomandant NATO-a u BiH brigadni general Žizel Vilc rekla je da je članstvo BiH u NATO pitanje za budućnost, te da će o njemu odlučivati građani BiH i Savez.\nProdekan za nastavu na Ekonomskom fakultetu Univerziteta u Istočnom Sarajevu Marko Đogo istakao je da su mladi veoma zainteresovani za ovu temu jer ona direktno utiče na kvalitet njihovog života u budućnosti.\nDebati su prisustvovali predstavnici javnih institucija i studenti Univerziteta u Istočnom Sarajevu.\nNaredni članakKavazović: Džamije i crkve – blago svih građana BiH


M. D.\t 25. februara 2016. 09:11\nPredsednik Srbije Tomislav Nikolić zakazao je za danas sednicu Saveta za nacionalnu bezbednost, najavio je ministar unutrašnjih poslova Nebojša Stefanović, navodeći da je trenutno na teritoriji Srbije 1.800 migranata.\nStefanović je rekao da je eventualno angažovanje pripadnika Vojske Srbije na granicama ustavna nadležnost predsednika države, te da se očekuje da će se na sednici Saveta za nacionalnu bezbednost doneti neke od odluka koje će staviti bezbednosne strukture u povišeni stepen pripravnosti.\n“To ne znači da će Vojska Srbije biti upućena na granice, pošto mi dobro kontrolišemo sve sa postojećim snagama, ali je uvek dobro za zemlju da imate sve svoje kapacitete spremne da reaguju i da postoji takva mogućnost. Ako ti ljudi pohrle ka Srbiji preko raznih mesta onda bi to za nas predstavljao rizik, što ne želimo da dozvolimo”, rekao je Stefanović.\nAustrija šalje vojnike na granicu s Italijom, zbog migranata?\nRado dame idu u vojnike: Izraelske lepotice u uniformi zapalile…\nOpet problemi u Londonu: 60 zgrada palo na testu bezbednosti\nPuna pripravnost službi, kako je naveo, podrazumeva i Vojsku Srbije, “koja će biti uključena u skladu sa važećim zakonodavstvom i o tome će odlučivati Savet za nacionalnu bezbednost i predsednik Republike”.\nneboša stefanovićNikola SelakovićTomislav Nikolićvojskabezbednostsavet


UN izveštaj o klimatskim promenama: Crveni alarm za čovečanstvo | Tacno.net\nAutor 👤RSE 9.8.2021. u 14:07\nOpština Jajce pridružila se Inicijativi ‘Opštine bez brana’\nŠtetan uticaj čovečanstva na klimu “je činjenično stanje”, smatraju naučnici Ujedinjenih nacija u najvećoj do sada studiji o klimatskim promenama koju je izradio Međuvladin panel za klimatske promene (IPCC) – grupa UN koja je pregledala više od 14.000 naučnih radova.\nU izveštaju se kaže da bi tekuće emisije štetnih gasova takođe mogle da dovedu do prekida ključne granice temperature za nešto više od jedne decenije.\nAutori takođe ističu da se porast nivoa mora koji se približio visini od dva metra do kraja ovog veka “ne može isključiti”, prenosi BBC.\nIpak, postoji nova nada da bi ozbiljno smanjenje emisije štetnih gasova moglo stabilizovati porast temperatura.\nMehuri metana u močvarnom podučju Abisko u Švedskoj 2019. godine\nOva otrežnjujća procena Međuvladinog panela o klimatskim promenama (IPCC) predstavljena je u dokumentu od 42 stranice kao Sažetak preporuka za kreatore politika.\nVodi se nizom izveštaja koji će biti objavljeni u narednim mesecima i prvi je veliki naučni pregled o klimatskim promenama od 2013. godine. Njegovo objavljivanje dolazi manje od tri meseca pre ključnog samita o klimi u Glazgovu poznatog kao COP26.\nSamit, COP26, koji vode UN, smatra se kritičnim trenutkom da se klimatske promene stave pod kontrolu. Lideri iz 197 zemalja će se sastati kako bi pokušali dogovoriti akciju.\nSvetski lideri su rekli da ovo upozoravajuće otkriće mora da dovede do hitnih novih politika i preusmeravanja globalne ekonomije na niske razine karbona.\nAutori izveštaja veruju da će se porast temperature od 1,5 stepeni Celzijusa dostići do 2040. po bilo kojem scenariju, a ako se emisije plonova ne smanje do porasta temperature može doći i ranije.\nOvo je već bilo predviđeno u specijalnom izveštaju IPCC-a iz 2018. godine, dok je nova studija to samo potvrdila.\n“Dostićićemo 1,5 stepeni Celzijusa mnogo ranije u pojedinačnim godinama. Već smo došli do toga tokom dva meseca 2016. u periodu kada se pojavio uragan El Ninjo”, rekao je profesor Malte Meinshausen, jedan od autora IPCC izveštaja sa Univerziteta u Melburnu.\nPoruka svetskim liderima strašnija je i nedvosmislenija nego ikada pre.\n“Neosporno je da ljudske aktivnosti uzrokuju klimatske promene”, kaže Ko Barrett, potpredsednik UN-ovog Međuvladinog panela o klimatskim promenama i viši savetnik za klimu u američkoj Nacionalnoj upravi za okeane i atmosferu, prenosi NPR.\n“Svaka od poslednje četiri decenije bila je najtoplije u istoriji od predindustrijskog doba.”\nAutori – gotovo 200 vodećih naučnika za klimu – nadaju se da će nalazi izveštaja biti na prvom mestu kada se svetski lideri sastanu na velikoj klimatskoj konferenciji u novembru.\nOd svake nacije traži se da dođe na samit COP26 sa novim planovima za smanjenje emisije stakleničkih plinova na nivo koji će ograničiti globalno zagrejavanje na najviše 1,5 stepeni Celzijusa iznad nivoa pre industrijske ere, što je cilj za koji je u izveštaju navedeno da je još uvek moguće dostići, ali da je krajnji trenutak za to.\n“Današnji izvještaj Radne grupe je crveni alarm za čovečanstvo”, rekao je generalni sekretar UN-a Antonio Guterres.\n“Ako sada udružimo snage, možemo sprečiti klimatsku katastrofu. Ali, kako današnji izvještaj jasno pokazuje, nema vremena za odlaganje i nema mesta za izgovore. Računam na vladine lidere i sve zainteresovane strane da osiguraju uspeh COP26”, poručio je.\nNeki radovi koje je proučio panel pokazuju da se neke promene koje ljudi nenamerno čine po klimu neće poništiti stotinama ili možda hiljadama godina.\nPoslednjih godina u svetu se beleže rekordne temperature, besne požari i razorne poplave.\nPosljedice požara na Prokletijama\nAlok Sharma, britanski ministar koji vodi samit, rekao je tokom vikenda da u svetu skoro nestaje vremena da se izbegne katastrofa – a efekti klimatskih promena već se dešavaju.\nMeđuvladin panel okuplja predstavnike svetskih vlada koji ocenjuju istraživanja naučnika. To znači da sve vlade prihvataju nalaze.\nPoslednji panel održan je 2013. godine, a istraživači kažu da se od tada mnogo stavova učvrstilo.\nRanije su, na primer, oklevali da ekstremne događaje, poput toplotnih talasa i bujnih kiša, pripišu barem delimično klimatskim promenama. U slučaju toplotnog udara u Sjedinjenim Državama u junu, uvereni su da bi rekli da bi to bilo gotovo nemoguće bez klimatskih promena.\nKažu da će svet biti sve topliji.\nTakođe će – naročito u severnoj Evropi – biti vlažnije, mada će se i suše povećati sa promenom vremenskih obrazaca.\nPanel je proučavao radove koji pokazuju da će nivo mora nastaviti da raste stotinama ili verovatno hiljadama godina zbog toplote koja je već zarobljena duboko u okeanima.\nIstraživanja ipak potvrđuju da ako se političari mogu držati globalnog povećanja temperature na 1,5 stepeni Celzijusovih, najgore katastrofe se i dalje mogu izbeći.\nProfesor Piers Forster, stručnjak za klimatske promene sa Univerziteta u Leedsu, rekao je da će izveštaj „moći da kaže mnogo više o ekstremima koje danas doživljavamo i da će se moći kategorizirati da su naše emisije gasova staklene bašte uzročnici, a takođe će se pogoršati“.\n“Izveštaj će imati dosta loših vesti o tome gde smo i kuda idemo, ali tamo će biti i optimizma“, rekao je on za BBC .\nJedan od razloga za optimizam koji je spomenuo bio je da još uvek postoje šanse da se globalno zagrevanje zadrži na ispod 1,5 stepeni Celzijusovih.\nStručnjaci kažu da su uticaji klimatskih promena daleko ozbiljniji kada je povećanje veće od 1,5 stepeni. Do sada su se globalne temperature popele na 1,2 stepena Celzijusa iznad predindustrijskog nivoa.\nPariškim sporazumom o klimi 2015. godine postavljen je cilj da se zadrži povećanje globalne prosečne temperature na najviše 2 stepena Celzijusova i da se pokuša da se ne prekorači 1,5 stepen.\nTagovi: UN izvještaj jo klimatskim promjenama


KAJAKAŠI BRILJIRALI Treća medalja na prvenstvu Evrope, Dragosavljević u dramatičnoj završnici do bronze\nDragosavljević je od starta do cilja, stazu dugu 200 metara, prešao za 33,947 sekundi, od čega su bolji bili samo Britanac Lajam Hit (33,380) i Bence Horvat iz Mađarske (33,455).\nDragosavljevićev finiš za evropsku bronzu\nU izuzetno ubudljivoj završnici Dragosavljević se sa šeste probio na treću poziciju, nadmašivši Španca Karlosa Garotea za 110 hiljaditih delova sekunde, Francuza Maksima Bomona za 113, te ŠVeđanina Petera Meninga za 160 hiljaditinki.\nOvo je bila treća medalja za Srbiju na šampionatu Evrope, jer su u subotu Marko Tomićević i Milenko Zorić osvojili srebrnu u trci na 1.000 metara, a u nedelju je kajakaški dvojac Dejan Pajić - Ervin Holpert bio drugi u finalnoj trci na dvostruko kraćoj distanci.\nKajakaš Marko Novaković na spisku putnika za London\nOlimpijski tim Srbije je postao brojniji za još jednog, 112. člana, pošto je kajakaš Marko Novaković dobio poziv za učešhe na Igrama u Londonu u disciplini K1-200.\nEVROPSKA TITULA Rekord, jedna Savićeva reč i veče kada se Srbija poklonila vaterpolo divovima!\nPre tačno godinu dana vaterpolo reprezentacija Srbije stigla je do treće vezane titule prvaka Evrope. Pre 366 dana ispisana je istorija, a nadmetanje u Beogradu predstavljalo je pravi uvod u bajkovito leto posle kojeg su “delfini” mogli da izgovore ono čuveno: “Osvojili smo sve”!


"Lisice" su u finalu na “Vembliju” u Londonu, posle velike drame, savladali Čelsi rezultatom 1:0 (0:0).\nBilo je ovo njihovo prvo finale FA kupa posle 52 godine, a Brendan Rodžers je stigao do svog prvog trofeja u Engleskoj, kao i mnogi igrači “lisica”.\nStrelac jedinog pogotka bio je Juri Tilemans u 63. minutu, tako što je poslao “projektil” u mrežu Eduarda Mendija, ali je golu prethodila sporna situacija i moguće igranje rukom Ajozija Peresa.\nAli, prava drama viđena je u 89. minutu. Tada je Ben Čilvel postigao gol za izjednačenje Čelsija, ali se oglasio VAR. Snimak i čuvene linije su pokazale da je levi bek “plavaca” bio milimetarski u ofsajdu i Lester je “preživeo”.\nJedan od junaka Lestera je i golman Kasper Šmajhel koji je imao nekoliko bravuroznih intervencija.\nFK Lester, Džejmi Vardi\nČelsi će “svoj” trofej ove sezone tražiti u finalu Lige šampiona 29. maja u Portu na stadionu “Dragao”. Tada će im rival biti Mančester siti - ove sezone osvajač Liga kupa Engleske i Premijer lige.\nVIDEO: Jokić se opet igrao... košarke!


Bivši radnici ukazali na problem neisplaćenih naknada | Palelive.com\nPočetna Regija Istočno Sarajevo Bivši radnici ukazali na problem neisplaćenih naknada\nBivši radnici ukazali na problem neisplaćenih naknada\nISTOČNO SARAJEVO – Radnici bivše “Energoinvestove” Rasklopne opreme /RAOP/ ukazali su danas na sastanku sa predsjednikom Sindikata metalaca i rudara Republike Srpske Obradom Belenzadom i načelnikom opštine Istočno Novo Sarajevo LJubišom Ćosićem da mnogima od njih nije isplaćeno obeštećenje.\nĆosić je rekao da opština Istočno Novo Sarajevo nema direktne nadležnosti kada je riječ o ovim radnicima, ali da je na sastanak došao na molbu ministara industrije, energetike i rudarstva Srpske Željkom Kovačevićem da bi im prenio namjeru Vlade Republike Srpske da što prije riješi problem sa isplatom sredstava radnicima koji nisu ništa naplatili.\n“Činjenica je da ima 70 radnika koji nisu ništa naplatili, kao i jedan dio radnika, čije presude nisu u potpunosti ispoštovane i postoji obećanje resornog ministra Kovačevića da bi Vlada Srpske mogla da izdvoji određena sredstva za njih”, rekao je Ćosić.\nOn ističe da je veći problem činjenica da neće svih 230 radnika koji su bili u RAOP-u početi odjednom da rade u “Elektroinžinjeringu”.\nĆosić kaže da Vlada Srpske u razgovorima sa investitorom treba da pomogne da se što je moguće prije pokrene proizvodnja i da prednost pri zapošljavanju imaju bivši radnici RAOP-a.\nOn je podsjetio da je bivši RAOP 2006. godine privatizovan za 500.000 KM i da u posljednje četiri godine nikako nije radio, te da je imao 22 miliona KM obaveza prema radnicima, državi i dobavljačima.\nPredsjednik Sindikata metalaca i rudara Srpske Obrad Belenzada podsjetio je da je delegacija sindikata RAOP-a razgovarala sa ministrom Kovačevićem i predstavnicima “Elektroinženjeringa” o problemu isplata nadoknada.\n“Ne ulazeći u razloge zbog kojih je došlo do ove situcije, smatram da je trebalo ravnomjerno plaćati radnicima bez obzira na to da li su podnijeli tužbe ili ne. Sada moramo pomoći i spasiti ono što se objektivno spasiti može”, rekao je Belenzada.\nOn smatra da je u saradnji sa resornim ministarstvom nephodno doći do rješenja kako bi radnici bili obeštećeni za plate i dugove, a da novim vlasnicima, koji su kupili imovinu RAOP-a, prioritet prilikom zapošljavanja treba da budu bivši radnici ove firme.\nBeleznada kaže da novim vlasnicima treba pružiti punu podršku da što prije bude pokrenuta proizvodnja i da na taj način na posao budu vraćeni radnici koji nisu stekli uslove za penziju.\n“Imamo dogovor da metalna i elektroindustrija u Republici Srpskoj i Federaciji BiH rade sve planirane poslove u `Elektroprenosu`, čime bi se otvorio ogroman prostor za proizvodnju u RAOP-u, s obrziom da se u BiH više niko ne bavi tom vrstom prozvodnje”, dodao je Belenzada.\nPredsjednik Sindikata bivšeg RAOP-a Radomir Prodanović pozvao je menadžment “Elektroinženjeringa” da što prije počne sa radom kako bi svi stari radnici bili vraćeni na posao.\n“Tražimo istovremno od Vlade Republike Srpske da nam pomogne kako bi svi radnici dobili obeštećenja. Jedan dio ljudi dobio je potpuno obeštećenje, dok je oko stotinjak dobilo samo jedan dio ili ništa”, rekao je Prodanović.\nOn je istakao da je svjestan činjenice da Vlada Srpske prodajom kapitala bivšeg RAOP-a nema više nikakve obaveze prema radnicima, napominjući da je Poreska uprava istovremeno naplatila porez i zateznu kamatu na plate koje nisu isplaćene.\n“Da su nam ostavili zateznu kamatu svima bi bilo za plate”, kaže Prodanović.\nOn je napomenuo da se određen broj radnika još vodi kao da je zaposlen u RAOP-u “Energoivnest”, koji postoji samo na papiru, pa nisu u mogućnosti da se prijave na Biro za zapošljavanje da bi ostvarili zdravstvenu zaštitu.\nStrateški parteneri iz Rusije kupili su prošle godine na drugoj licitacija “Energoinvestovu” Rasklopnu opremu za 7,6 miliona KM.\nKupac je preduzeće “Elektroinženjering” Banjaluka, koje su osnovale dvije ruske firme “KER inženjering” iz Moskve i “Vektor plus” iz Kazanja.\nRuski partneri tvrde da je cilj pokretanje prozivodnje u RAOP-u koji je služio kao remontni centar za termo i hidroelektrane i trafo-stanice, jedni u jugoistočnoj Evropi.\nPrethodni članakZa popravku 10.000 KM\nNaredni članakStaze spremne, ali magla otežava skijanje\nU julu uklanjanje neispravnih i neregistrovanih vozila sa javnih parkinga


Back HRANA I PIĆE RAKIJA Prvi festival prvog šumadijskog brenda - Šumadijske rakije\nsreda, 27 novembar 2019 09:32\nOrganizator festivala je Asocijacija proizvođača rakija „Šumadijska rakija“ iz Kragujevca, u saradnji sa PKS, Regionalnom privrednom komorom Kragujevac, gradom Kragujevcem, Regionalnom agencijom za ekonomski razvoj, Centrom za ruralni razvoj i Gradskom turističkom organizacijom.\nDa li zbog zbog toga što je tradicija u trendu, ili zbog vidnog napretka u njenom kvalitetu, tek poslednjih godina beleži se skok u potražnji za domaćim rakijama, što je kulminiralo rastom spoljnotrgovinskog suficita jakih alkoholnih pića od 75%, za devet meseci ove godine.\nKada je osmoro proizvođača rakije Šumadijskog upravnog okruga odlučilo da sredinom 2017. formira Asocijaciju proizvođača rakije „Šumadijska rakija" imali su za cilj unapređenje kvaliteta i standardizacije u proizvodnji rakije sa zaštitom oznake geografskog porekla, promociju i pozicioniranje rakije kao šumadijskog brenda. Jedan od ciljeva bio je i zajednički nastup na domaćem i ino tržištima.\nNeki od zadatih ciljeva Asocijacija je za nešto više od dve godine ispunila, kaže Goran Mijailović, proizvođač rakije iz sela Čumić kod Kragujevca. Članstvo je uvećano na 19 članova, prošle godine je po prvi put uvedeno ocenjivanje kvaliteta u cilju njegovog povećanja, a osim najavaljene manifestacije, udruženje je početkom avgusta 2019., posle dvogodišnjeg procesa, uspelo da oznakom geografskog porekla brendira „Šumadijsku šljivovicu”. Ova sertifikacija će, osim sigurnosti potrošača u recepturu i kvalitet proizvedene rakije, kontrolisana od strane Akreditacionog tela Srbije (labortorija „Jugoinspekta”), doprineti boljem pozicioniranju na domaćem tržištu i lakšem izvozu na tržišta EU. Reč je o prvom sertifikatu u Srbiji o priznavanju geografske oznake po novom Zakonu usaglašenom sa propisima EU.\n- Mi, proizvođači rakije iz Šumadije, želimo da svojim primerom damo podstrek našim kolegama da i oni zaštite svoj proizvod. Želimo da sa njima podelimo naša iskustva, pomognemo u prikupljanju dokumentacije i izradi elaborata - izjavio je Goran Mijailović, predsednik Udruženja, proizvođač rakije iz sela Čumić kod Kragujevca, i dodao da je za članstvo u njihovo Udruženje potrebno da se ispune određeni uslovi. Niko ne može postati njihov član ako nije registrovan, ali Udruženje, svakom ko želi da im priđe, a nije registrovan, može pomoći u procesu registracije. Član Udruženja može da bude samo ona destilerija čija se proizvodnja odvija na teritoriji Šumadijskog upravnog okruga. „Hobi proizvođači“ nemaju njihovu podršku.\nKada je kvalitet u pitanju drugu godinu za redom, Udruženje organizuje ocenu kvaliteta, ne na osnovu poslatih uzoraka učesnika, već direktno iz flaša skinutih sa polica prodavnica, kako bi se izbegla mogućnost „pripreme“ uzoraka za ocenjivanje. To je signal koji članovi „Šumadijske rakije“ žele da pošalju potrošačima, da budu sigurni da ono što je u flaši odgovara deklaraciji, odnosno oceni kvaliteta iza koje stoji stručna komisija.\n- Dosta toga smo uradili, ali nam predstoji još mnogo posla na poboljšanju i standardizaciji kvaliteta, posebno šumadijske rakije, odnosno „Šumadijske šljivovice“ po kojoj je Šumadija prepoznatljiva. Radimo edukacije naših članova i kooperanata kada je u pitanju proizvodnja rakije, proizvodnja voća ili proizvodnja meke rakije. Svake godine postavljamo pred sebe velike zadatke kada je u pitanju plan aktivnosti Udruženja i kada je u pitanju teritorijalna prepoznatljivost i održivost kvaliteta. Sigurno da posle svih ovih dešavanja nećemo stati, planiramo još strožiji kriterijum za naše članove. U poslednje vreme se sve više pije šljivovica zato što je podignut kvalitet, standardizovana je proizvodnja i niko više ne očekuje loš proizvod. Naprotiv, na osnovu uzoraka jakih alkoholnih pića iz drugih zemalja složili smo se da je naša „Šumadijska šljiva“ među najboljim u svetu - autoritativno zaključuje gospodin Mijailović.


Učenici Računarske gimnazije u projektu Dostignuća mladih Učenici Računarske gimnazije u projektu Dostignuća mladih – Personal magazin\nUčenici Računarske gimnazije u projektu Dostignuća mladih\nUčenici Računarske gimnazije učestvovaće, ove školske godine, u projektu Dostignuća mladih, koji realizuje globalna mreža Junior Achivement Worldwide. Svrha programa je da edukuje i inspiriše mlade da uvažavaju vrednosti slobodnog…\nUčenici Računarske gimnazije učestvovaće, ove školske godine, u projektu Dostignuća mladih, koji realizuje globalna mreža Junior Achivement Worldwide. Svrha programa je da edukuje i inspiriše mlade da uvažavaju vrednosti slobodnog preduzetništva i da razumeju biznis i privredu.\nProgram Dostignuća mladih u Srbiji obuhvata šest predmeta za srednjoškolce:\nPreduzeće bez granica,\nBiznis u akciji.\nPored učenika RG-a u projektu će učestvovati i profesori: Gordana Dobrosavljević i Aleksandar Glavnik. Program je podržan od strane Ministarstva prosvete, a organizovane su obuke i seminari za profesore i učenike.\nUčenici Računarske gimnazije u projektu Dostignuća mladih was last modified: February 16th, 2010 by Redakcija


Nemački Vorwerk otvorio novi pogon u Preljini - U 2020. planirani izvoz 10 miliona evra - Pluton Logistics\nNemačka kompanija Vorwerk&Sohn pokrenula je danas proizvodnju u Čačku. U toj fabrici, koja se prostire na 45.000 kvadratnih metara, proizvodiće se delovi za auto-industriju, a do završetka finalne faze biće zaposleno oko 1.000 radnika. Vrednost investicije u Preljini iznosi 60 miliona evra, a značajnu podršku pružio je grad Čačak, koji je uložio više miliona evra u izgradnju komunalne infrastrukture.\nJirgen Meler, generalni direktor Vorwerk Eldisy rekao je da je kompanija donela dobru odluku kada su rešili da rade u Srbiji, „a još bolje što je to Čačak“.\n– Novo otvaranje fabrike i početak proizvodnje je uvek razlog za radost. Na jednoj strani, mnogo toga je urađeno, a na drugoj počinje novo poglavlje u istoriji preduzeća – rekao je Meler na svečanosti u Čačku.\nOn je istakao da je ove godine covid kriza malo zasenila ovaj događaj, ali je, kaže, istorija pokazala da svaka kriza i lom uvek imaju svoj kraj.\n– Sa mnogo energije gledamo u budućnost, jer je budućnost ono što stvaramo. Danas preduzimamo jedan od najvećih koraka ekspanzije u našoj istoriji dugoj 200 godina – objasnio je Meler.\nDirektor kompanije Vorwerk u Čačku Nenad Medenica rekao je da je pre dve godine na mestu današnje fabrike bila livada, a danas su najmoderniji fabrički pogoni. On se zahvalio zaposlenima u Srbiji, kao i svim kolegama grupe Vorwerk&Sohn, te predstavnicima lokalnih i republičkih vlasti.\nIz fabrike u Čačku izvoziće se auto delovi za Audi, DaimlerChrysler, Volkswagen, Bentley, Ford i BMW napravljeni od plastike, gume i metala. Planiran izvoz do kraja ove godine iznosi 10 miliona evra, a cilj je da se do 2025. godine višestruko poveća i dostigne cifru od 150 miliona evra, piše Blic.\nPogon u Čačku, podsetimo, obuhvata tri entiteta grupacije: Vorwerk Drivetec, Vorwerk Autotec i Eldisy. Izgradnja kompleksa od oko 45.000 počela je sredinom 2018, a prošle godine krenula je probna proizvodnja.\nFoto: Pixabay.com/Bob Williams (ilustracija)\n← Izmena bonus-malus sistema u osiguranju od autoodgovornosti\nAir Serbia ponovo leti iz Niša →\n1. februara 2015. 1. maja 2017. marko


Njihovoj tuzi dolazi kraj: Zvezde su ovim znacima namenile samo srecu! -\nNjihovoj tuzi dolazi kraj: Zvezde su ovim znacima namenile samo srecu!\nNekim znacima ce period do kraja meseca jula obeleziti pozitivna desavanja. Naime, zvezde ce biti naklonjene pripadnicima znaka Bika i Device i upravo ce njima period do kraja meseca u potpunosti ispuniti ocekivanja…\nDragi bikovi, vi mnogo problema i razloga za tugu imate trenutno u vasem zivotu. Medjutim, vasoj tuzi ce uskoro doci kraj. Naime, vama ce zvezde biti naklonjene u periodu do kraja meseca jula i upravo ce se mnogo toga u vasem zivotu promeniti na bolje do kraja meseca. Vas prvo vec 8. jula ocekuje jedan potpuno neocekivan novcani dobitak. Vi vec dugo vremena problema sa finansijama imate i zbog toga ce vam taj dobitak biti od velikog znacaja.\nVas posle toga ocekuje jedinstvena prilika koju ce vam omoguciti polozaj planeta. Upravo ce vama polozaj planeta omoguciti priliku da vratite vasu vezu na put uspeha i veoma lako bi se moglo desiti da svi vasi ljubavni problemi postanu samo proslost. A vama ce period do kraja meseca jula obeleziti to sto cete uspeti da se izborite za ostvarenje nekih vasih zivotnih ciljeva. Upravo cete vi uspeti da se izborite za nesto do cega vam je mnogo stalo i to ce vam doneti veliku kolicinu srece. A vas u poslednjim danima meseca jula ocekuje i ostvarenje jedne vase zelje. Vama ce se ta zelja ostvariti na jedan prelep nacin.\nVama ce u periodu do kraja jula sve polaziti za rukom. Vama su zvezde namenile samo srecu i zbog toga ce tuzi u vasem zivotu doci kraj.


Ako ovo reši vladaće još 50 godina: Smanjićemo negativan prirodni priraštaj što je neophodno za budućnost – Portal za sve nacije i sve generacije\nHome / Vijesti / Regija / Ako ovo reši vladaće još 50 godina: Smanjićemo negativan prirodni priraštaj što je neophodno za budućnost\nadmin 3 Jula, 2017\tRegija, Vijesti Leave a comment 108 Views\nPredsednik Aleksandar Vučić izjavio je da ulazak u EU ne zavisi samo od Srbije i da su iz EU tražili institucije koje mnogi nemaju, poput zaštitnika građana.\nVučić je u intervjuu za “Sputnjik”, odgovarajući na pitanje kako ocenjuje istraživanja da su mladi u Srbiji protiv EU, kazao da je to “jasan trend” i da ga to “ne iznenađuje”.\n“Srbija želi u EU kao što nećemo da uvodimo sankcije Rusiji i da im zabadamo nož u leđa. Moj sin Danilo mi kaže ‘ajde ti i tvoja EU’. Ja mu kažem da sačeka 15 godina pa će razumeti ovu politiku kao što razume i odnos prema Rusiji. Ulazak u EU više ne zavisi samo od nas. Samo jedan manji deo. Nama su tražili da imamo zaštitnika građana, a mnogi u EU ga nemaju, iako su znali da je na toj funkciji u Srbiji politička ličnost”, rekao je Vučić.\nOn je naveo da “mnoge članice EU ne priznaju nacionalne manjine”.\n“A nama zameraju odnos prema manjinama… Zameraju na medijskoj situaciji. Pa u kojoj zemlji ima da svakog dana mediji vode kampanju protiv predsednika”, kazao je Vučić.\nVučić je to kazao u intervjuu za “Sputnjik”, upitan šta se u njegovom životu promenilo od kada je predsednik Srbije.\n“Evo, nedelja je, a mi radimo… Imam mnogo manje dnevnih problema i sastanaka koji ste tiču štrajkova, raznoraznih zahteva. Ova pozicija omogućava da se bavim strateškim i suštinskim pitanjima za budućnost države Srbije. Nažalost, i dalje, zbog različitih zahteva i činjenice da sam predsednik najveće stranke, ljudi svakodnevno dolaze, pa neke možete da odbijete, a neke ne”, kazao je on.\nNa pitanje da li to znači da će ga biti manje u javnosti, Vučić je odgovorio da “da ne misli da se rivalima dodvorava pričama da će manje da radi, praktično, da će biti lenj da bi oni bili srećni”.\n“Radiću marljivo, biću vredan, obavljaću teške poslove, donosiću odgovorne odluke i moraće na drugačiji način da me pobede. Ne mogu se uzdati u moju lenjost ili neaktivnost”, rekao je srpski predsednik.\nNa konstataciju “Sputnjika” da ga niko ne kritikuje zato što je vredan, Vučić je podsetio na kritike vezane za Briselski sporazum.\n“A danas mi tražimo da bude sproveden, a ne sprovodi ga albanska strana. Bio sam najžešće kritikovan zbog Zakona o radu i mera fiskalne konsolidacije, a to nas je dovelo do najvećih uspeha u prošloj i ovoj godini. Samo četiri zemlje EU imaju bolji odnos prihoda i rashoda u budžetu nego što je u Srbiji. Javne finansije su pod kontrolom, ali su bile neophodne teške mere i teške odluke”, rekao je Vučić.\nU intervjuu za “Sputnjik”, Vučić je kazao da je “politički, neophodna stabilnost i sigurnost regiona”, a “ekonomski, dalje jačanje privrede i rasta”.\n“I treće, smanjićemo negativan prirodni priraštaj što je neophodno za budućnost. U prvom tromesečju ove godine imamo više rođene dece nego 2016. i to za oko hiljadu i po dece. Tokom 2011. i 2012. gubili smo svake godine oko 47.000 stanovnika. Sad se držimo na oko 31 hiljadu na godišnjem nivou i želimo da spustimo na od 18 do 20 hiljada manje ljudi godišnje”, naveo je srpski predsednik.\nPrevious DOŠLA SAM U BEOGRAD IZ AUSTRALIJE NA 10 GODINA MATURE: „Ispalila sam se kao NIKAD u životu!“\nNext Dodik otkrio zašto više neće biti predsednik R. Srpske\nPOSLEDNJI SNIMAK MRKONJIĆA: Iako zdravstveno nije bio dobro od 1 stvari nije ODUSTAJAO,bio je ODAN PORODICI (VIDEO)


Uhapšeno još 40 ljudi zbog malverzacija sa subvencijama - Agro saveti\nNaslovna Aktuelnosti Uhapšeno još 40 ljudi zbog malverzacija sa subvencijama\nUhapšeno još 40 ljudi zbog malverzacija sa subvencijama\nU poslednjoj akciji Ministarstva unutrašnjih poslova uhapšeno je još 40 ljudi zbog sumnje da je pronevereno čak 200 miliona dinara iz fondova za poljoprivredu. Izgleda je u pitanju mnogo veća afera, nego prevare pojedinaca sa dokumentacijom.\nKako nezvanično saznaje Ucentar, Ministarstvo unutrašnjih poslova uhapsilo je još 40 ljudi nakon nedavnog hapšenja dvojice vlasnika poljoprivrednih gazdinstava koji su ojadili državu za milione i koji su pare od subvencija uzeli a nove mašine nisu kupili.\nNajviše je uhapšeno iz opštine Topola, a privođena su i lica iz drugih opština centralne Srbije.\nAkcija hapšenja od strane Odeljenja za borbu protiv korupcije MUP-a i Posebnog odeljenja za suzbijanje korupcije Višeg suda u Kraljevu sprovedena je jer se sumnja da je pronevereno čak 200 miliona dinara iz fondova za poljoprivredu.\nIstovremeno i odeljenje privrednog kriminala Policijske uprave u Kragujevcu privodilo je osumnjičene za prevaru i duga dela koja su vezana za podizanje subvencionisanih kredita od strane države.\nKako akcija policije i dalje traje, Ucentar nezvanično saznaje da je u dosadašnjoj akciji MUP-a, pored dvadesetak poljoprivrednika, privedena i žena koja je nekada bila zaposlena u Upravi za agrarna plaćanja u Ministarstvu za poljoprivredu, a koja živi u selu Zagorica kod Topole.\nUhapšeni su i sinovi predsednice Prekršajnog suda u Topoli i „viđeniji“ poljoprivrednik i nekadašnij lider jedne opozicione stranke iz Belosavaca.\nPrema izvorima Ucentra, radilo se o agrarnim kreditima koji su dodeljivani poljoprivrednicima u visini od po 1,6 miliona dinara. Ljudi bliski Ministarstvu poljoprivredne imali su ulogu da „urade“ dokumentaciju i obezbede uplatu subvencionisanih sredstava, navodi Ucentar.\nMeđutim, Ucentar je dobio određene podatke da iza svega stoji daleko veća afera.\nŠta će se otkriti, ostaje da vidimo.\nPrethodni tekstOzimi stočni grašak: Isplativa proizvodnja kvalitetne kabaste stočne hrane\nSledeći tekstKora od vrbe – Najjači prirodni aspirin


Brovina, inače poslanica DPK, vladajuće stranke na Kosovu na čijem su se čelu nalazio kosovski predsednik Hašim Tači, a danas predsednik parlamenta Kadri Veselji, šokirala je javnost tako što je juče ustvrdila da poseduje fotografiju silovane Albanke, pokazala je medijima, i navela da je dobila dozvolu od porodice da je objavi. Tvrdila je i da joj je poznat identitet te Albanke koja, kako je rekla, poznaje svoje silovatelje i spremna je da to posvedoči i na sudu.\nOsim toga, Brovina je juče popodne izjavila pred specijalnim tužiocem da je sporne fotografije, koje je obelodanila u parlamentu , dobila 2003. od nekih aktivista iz Đakovice, čijih imena se ne seća, da joj nije poznat identitet "žrtve" i da je nikada nije kontaktirala. Njenu izjavu medijima je prenela tužilac kosovskog Specijalnog tužilaštva, Drita Hajdari, koja je rekla da se istraga o ovom slučaju nastavlja.\nO njoj se u njenoj zvaničnoj biografiji na sajtu jedne prištinske insitucije, koju treba uzeti sa rezervom, navode se brojni detalji iz njenog života u vreme sukoba na KiM. Između ostalog, može pročitati i da je u aprilu 1999. godine oteta, i to navodno od jedinica vojske, kao i da je bila zatočena na nepoznatoj lokaciji.\nBrovina i Tači\nNjene partijske kolege su se ograđivale, predsednik stranke Kadri Veselji je rekao da nema nikakvih saznanja o fotografiji i da ne može da komentariše i procenjuje njenu autentičnost, ambasadorka u SAD Vljora Čitaku se izvinjavala na društvenim mrežama, kritikovao je i Pokret "Samoopredeljenje", dok je lider prištiske Socijaldemokratske partije Špend rekoa da je njen postupak neoprostiv.\nFotografija "zasenila" rezoluciju\nSve ovo dešavalo se juče, kada je kosovska skupština usvajala rezolucija o "genocidu Srbije na Kosovu". Takođe, sve se to dešava u jeku kampanje u kojoj kosovske vlasti pokušavaju da bace ljagu na Srbiju i Srbe optužujući ih za genocid, planiranjem otvaranja muzeja genocida, formiranjem suda za zločine koje su počinili Srbi... Koliko su daleko spremni da idu svedoči i ovaj postupak Brovine, kojim se monstruozno narugala svim žrtvama sa svih strana.


BOJANA KOVAČEVIĆ NA PRESTIŽNOM TRENINGU ZA MENADŽERE FESTIVALA U BELGIJI – Kreativno mentorstvo\nBOJANA KOVAČEVIĆ NA PRESTIŽNOM TRENINGU ZA MENADŽERE FESTIVALA U BELGIJI\nBojana Kovačević, projekt menadžerka u Narodnom pozorištu u Somboru i istaknuta alumnistkinja programa Kreativno mentorstvo nedavno je učestvovala na prestižnom treningu za mendžere festivala u Antverpenu u Belgiji.\nTrening za menadžere festivala po treći put organizuje The Festival Academy, a prvi deo ovog treninga održan je od 17. do 20. januara u Antverpenu. Za pomenuti trening kvalifikovalo se 12 menadžera iz 9 zemalja, među njima i Bojana Kovačević. U trećem ciklusu našeg programa „Kreativno mentorstvo“ Bojani Kovačević mentorka je bila Jelena Knežević izvršna direktorka BITEFa koja je Bojanu i podstakla da se prijavi za ovaj trening. Jelena je i sama učestvovala u ovom programu i predstavljala je Srbiju u Bejrutu 2015. godine.\nTrening omogućava učesnicima da se upoznaju i razmenjuju iskustva i znanja sa ekspertima iz produkcijskog menadžmenta.\nNeki od predavača koji su radili sa polaznicima na prvom delu treninga su Džeri Aerts, direktor deSingel International Arts Campus-a u Antverpenu gde se trening i održava, zatim, Hugo de Grif, nekadašnji generalni sekretar Evropske asocijacije festivala, Selestin Kubelka, producent Wienner Festwochen iz Austrije, Roj Luksford, operativni direktor Internacionalnog festivala u Edinburgu, Anet Lekerkerker, direktorka Holland Festivala i dr.\nDrugi deo treninga podrazumeva praktičan rad – na nekom od festivala članica EFA, u trajanju od najmanje 7 dana, tokom 2018. godine, a treći deo je završna trodnevna sesija koja će se održati krajem novembra u italijanskom gradu Santarkanđelo.\nNa ovaj trening na kome može učestvovati mali broj pozorišnih menadžera Bojana je došla zahvaljujući i pomoći gradonačelnice Sombora Dušanke Golubović i njene matične kuće Narodnog pozorišta u Somboru.\nDrago nam je da su Bojanin trud, znanje i sposobnosti prepoznati i podržani i nadamo se da će mladi profesionalci iz Srbije imati sve više ovakvih mogućnosti i prilika.\nViše informacija o samoj akademiji možete naći na sledećim linkovima\n* u tekstu su korišćene fotografije The Festival Academy


Prva Srpska Televizija :: Info :: Vesić: Sve očišćeno i sve prohodno\n14. 02. 2018. 10:17 >> 10:19\nVesić: Sve očišćeno i sve prohodno\nBeograd -- Sve ulice u Beogradu su prohodne, čak i one u višim delovima pod Avalom i Kosmajom, a javni saobraćaj nesmetano funkcioniše, izjavio Goran Vesić.\nGradski menadžer je jutros posetio Zimsku službu "Beograd-puta", a za TV Pink je rekao da je na ulicama trenutno 160 vozila, od čega 135 koja direktno čiste sneg i posipaju so - 103 velika kamiona i 32 male mašine, a angažovano je oko 200 radnika.\nPrema njegovim rečima, sinoć je bačeno 515 tona soli i oko 200 tona agregata, te je na taj način "pokriveno svih 2.000 kilometara", odnosno 1.700 u nadležnosti grada i 300 u nadležnosti Republike.\n"Bacili smo so tokom noći, na mostovima čak i više puta. Tako smo sprečili da se pojavi led u ranim jutarnjim časovima, što je omogućilo da se saobraćaj odvija bezbedno", rekao je Vesić.\nVesić je pohvalio JKP "Beograd put" da je uradio dobar posao.\n"Naš posao je da grad funkcioniše normalno, da vozači mogu da voze bezbedno, i ljudi iz 'Beograd puta' su taj posao dobro uradiili", rekao je Vesić.\nOn je rekao da se, prema prognozama, očekuje da će sneg padati do podneva, a potom u nedelju. "U skladu s prognozom pratićemo situaciju i reagovati", poručio je Vesić.\nU saopštenju Grada Beograda se dodaje da je Vesić rekao da će grad preći u treći stepen pripravnosti jer nema više potrebe da bude i dalje u četvrtom i naglasio da se redovno prate prognoze i u skladu sa tim se reaguje.


RTCG - Radio Televizija Crne Gore - Nacionalni javni servis :: Nauka i tehnologija :: Zašto su neki ljudi ljevoruki?\nNAUČNICI OTKRILI 05. 01. 2018. 14:13 >> 13:45 0\nLjevoruke osobe nijesu baš bile najbolje tretirane kroz istoriju, iako čine svega 10 odsto populacije.\nIstraživanje iz 1980. godine pokazalo je da se to da li ćemo biti ljevoruki ili desnoruki određuje prije rođenja, ultrazvučni pregledi ukazuju već na osmu nedjelju trudnoće. Već u 13. nedjelji bebe počnu da sisaju lijevi ili desni palac.\nAktivnost ruku započinje u mozgu, dijelu zvanom motorni korteks, koji šalje signal kičmenoj moždini, koja tu aktivnost prevodi u pokret. Naučnici su otkrili da bebi, dok raste u materici, do 15. nedjelje trudnoće, motorni kortekst i kičmena moždina još nijesu povezani, ali je već predodređeno kojom će se rukom više služiti.\nDrugim riječima, beba može da pravi pokrete i odabere "omiljenu ruku" i prije nego što mozak počne da kontroliše tijelo.\nRazlika u ekspresiji gena može uticati različito na lijeve i desne djelove kičmene moždine, što rezultira time da neko bude ljevoruk ili desnoruk, tvrde naučnici.


Usvojen Nacrt rebalansa budžeta od deset miliona KM | Opština Višegrad\nUsvojen Nacrt rebalansa budžeta od deset miliona KM\nOdbornici Skupštine opštine Višegrad usvojili su danas Nacrt rebalansa budžeta opštine Višegrad za 2019. godinu u iznosu od deset miliona KM i Odluku o dugoročnom kreditnom zaduženju opštine Višegrad od oko dva miliona KM.\nNačelnik opštine Višegrad Mladen Đurević rekao je da je odluka o kreditnom zaduženju donesena radi dugova koji su nastali u prošlosti, kao i radi planiranih kapitalnih ulaganja.\n„Morali smo da pronađemo sredstva za ranije dugove u iznosu od 808.000 KM i pokrijemo ih, a oko 700.000 KM od tog duga datira iz 2016. godine i ranije. Dio sredstava ćemo utrošiti u određene kapitalne projekte kao što su izgradnja novih dječijih igrališta, javna rasvjeta, sanacija glavne i sporednih ulica, te mnogi drugi projekti“, naglasio je Đurević.\nOn je napomenuo da je za Odluku o dugoročnom kreditnom zaduženju potrebno dobiti odobrenje Ministarstva finansija Republike Srpske.\nŠef kluba odbornika SNSD-a u višegradskoj skupštini opštine Darko Andrić istakao je da će većina sredstava od kreditnog zaduženja ostati u opštini Višegrad i da će se njime izmiriti obaveze prema radnicima opštine i opštinskih preduzeća.\n„Sa sanaciju glavne i sporednih ulica biće potrebno izdvojiti oko 200.000 KM, za estetsko uređenje fasada biće izdvojeno oko 100.000 KM, a na ovim projektima radiće radnici iz opštine Višegrad“, naveo je Andrić.\nOn smatra da će se kreditnim zaduženjem sustići preuzeta dugovanja od ranije, te stvoriti uslovi za ostanak ljudi na prostoru opštine Višegrad.\nAndrić je naveo da je na današnjem skupštinskom zasjedanju donesena nova odluka o davanju poslovnog prostora nekadašnje robne kuće preduzeću „Koton-teks“, kao i odluke o davanju opštinskih poslovnih prostora na korišćenje za oko 10 udruženja iz opštine Višegrad.\nOn je naglasio da opština Višegrad posebno vodi računa o mladima kroz stimulisanje nataliteta, poboljšanjem uslova u obdaništu, izgradnjom dječijih igrališta, renoviranjem škola, ulaganjem u obrazovanje, sportske i kulturne aktivnosti, kao i stipendiranjem studenata i stvaranjem mogućnosti za odrađivanje pripravničkog staža i kasnijeg zaposlenja.


Akcije 2009 > Akcija "Recikliraj uživaj" u Crvenki\nAkcija "Recikliraj uživaj" u Crvenki\nČetvrtak, 06. avgust 2009., Crvenka - Fond za zaštitu životne sredine opštine Kula u saradnji sa BiS Reciklažnim centrom iz Pančeva organizovao je akciju prikupljanja IT otpada pod nazivom “Recikliraj i uživaj”.\nAkcija se realizovala u Crvenki, na plivačkom bazenu u periodu izmedju 11-17h. Svim građanima je omogućemo da donesu na reciklažu stare računare, štampače, skenere, mobilne i fiksne telefone, punjače, monitore, radio uredjaje... Po završetku akcije, istog dana, biće izvučene vredne nagrade za 10 srećnih učesnika – godišnja ulaznica za plivački bazen u Crvenki.\nU Srbiji, a samim tim ni na teritoriji opštine Kula, ne postoje takozvana reciklažna ostrva za ovu vrstu otpada iako je u pitanju opasan otpad koji najbrže raste u svetu. Ova akcija je jedino rešenje za pravilno odlaganje IT otpada građana Kule.


Da li će rezultati testiranja pokazati da je vojvođanska jodirana voda "Minakva" ono što Mask traži, ili će se ipak opredeliti za neku evropsku vodu za koje je takođe zainteresovan, videće se.\nNaravno, pitanje je i da li su vlasnici fabrike u većinskom porodičnom vlasništvu i u manjem delu investicionog fonda "Grejt voters investment" uopšte zainteresovani za novog suvlasnika ili bi to bila ponuda koja se ne odbija.\n"Srednja fabrika vode, ništa preterano, veliko učešće na marketu, ništa preterano jak značaj brenda. Jednostavno, ponavljam još jedanput, očigledno je sam karakter vode kao vode koja sadrži puno joda opredelio interesovanje za takvu investiciju", kaže prof. dr Slobodan Aćimović sa Ekonomskog fakulteta.\nU Srbiji trenutno ima oko 300 aktivnih izvora i oko tridesetak kompanija koje se bave flaširanjem mineralnih voda. Sa potrošnjom od 80 litara flaširane vode po stanovniku godišnje na začelju smo evropske liste jer smo jedna od retkih zemalja gde voda može da se pije sa česme.\nSituacija se popravlja zadnjih godina sa proizvodnjom aromatizovanih voda čija su proizvodnja i izvoz duplo povećani.\n"Skoro 20 posto od onoga što proizvedemo, mi i izvezemo, a pošto je tržište liberalizovano znači takođe i uvozimo vode ali taj uvoz je negde vrednosti 10 posto od našeg izvoza voda, tako da smo tu još jako dobri", kaže Aleksandar Bogunović iz PKS.\nVoda je proizvod u čijoj ceni najviše učestvuje ambalaža. Zbog toga, ali i sve viših cena transporta potrebne su velike količine da bi se izvoz isplatio, a za to su potrebna i nova ulaganja.\n"Niko ne može da uzme taj izvor vode pa da ga negde ponese, da ga stavi na rame, nego će ta voda tu da teče samo treba naplaćivati adekvatnu vodnu rentu", kaže profesor Aćimović.\nVisoke naknade za korišćenje podzemnih voda kakve smo imali u jednom periodu odbijale su investitore.\n"Nove kompanije koje ulaze u vlasništvo praktično dolaze sa novim tržištima i samo dodaju našu vodu svom porfoliju proizvoda koje već rade na tim drugim tržištima tako da je jedan od uspeha izvoza vezan i za tu priču", kaže Bogunović.\nCela istočna i jugoistočna, južna, jugozapadna pa i deo zapadne Srbije, bogati su podzemnim izvorima voda, a zahvaljujući sastavu zemljišta po kvalitetu su u samom svetskom vrhu.


O POSEBNOM PROGRAMU OSTVARIVANJA VASPITNO-OBRAZOVNOG RADA U ODGOVARAJUĆIM ZDRAVSTVENIM USTANOVAMA\nOvim pravilnikom propisuje se poseban program ostvarivanja vaspitno-obrazovnog rada u odgovarajućim zdravstvenim ustanovama za decu na bolničkom lečenju (u daljem tekstu: Program).\nProgramom se utvrđuje vreme, mesto i način ostvarivanja Programa, način uključivanja roditelja i druga pitanja od značaja za ostvarivanje Programa.\nPROGRAM OSTVARIVANJA VASPITNO-OBRAZOVNOG RADA SA DECOM NA BOLNIČKOM LEČENJU\nPoseban program koji se ostvaruje u odgovarajućim zdravstvenim ustanovama za decu na bolničkom lečenju je specifičan oblik ostvarivanja vaspitno-obrazovnog rada u cilju pružanja mogućnosti i podsticaja za igru, interakciju i razonodu i unapređivanja opštih i zdravstvenih uslova dece na bolničkom lečenju. Program ima za opšti cilj da obezbedi dobrobit i doprinese celovitom razvoju deteta predškolskog uzrasta tako što će mu pružati uslove i podsticaje da razvija svoje sposobnosti i svojstva ličnosti, proširuje iskustva i izgrađuje saznanja o sebi, drugim ljudima i svetu. Specifičnost Programa odnosi se na organizaciju i realizaciju vaspitno-obrazovnog rada sa decom, vreme, mesto i način ostvarivanja, uloge uključenih strana, način uključivanja roditelja i druga pitanja od značaja za ostvarivanje Programa. Program, kao sastavni deo predškolskog programa predškolske ustanove, ostvaruje se u skladu sa osnovama programa predškolskog vaspitanja i obrazovanja, u meri u kojoj zdravstveno stanje deteta to dozvoljava, s ciljem održanja kontinuiteta vaspitno-obrazovnog procesa i pripreme za polazak u školu dece koja su na bolničkom lečenju. Za dete uzrasta od pet i po do šest i po godina, predškolska ustanova koja ostvaruje Program dužna je da osigura pohađanje pripremnog predškolskog programa u zdravstvenoj ustanovi, u skladu sa zakonom. U ostvarivanju Programa uvažavaju se sve specifičnosti rada sa decom na bolničkom lečenju, kao što su: specifične potrebe dece, karakteristike radnog okruženja, vaspitne grupe, dužina boravka dece, vrste i načini pružanja zdravstvene podrške detetu, tipovi kliničkog tretmana, načini uključivanja roditelja, timski rad sa zdravstvenim osobljem i drugo. Vaspitač, u saradnji sa licima nadležnim u zdravstvenoj ustanovi, određuje vreme i mesto ostvarivanja Programa, u skladu sa njegovim specifičnostima. Mesto ostvarivanja Programa je soba u zdravstvenoj ustanovi u kojoj je dete, kao i čekaonica, bolnička prostorija, terasa, prostor za obedovanje, igraonica ili drugo mesto koje je obezbeđeno od strane lica nadležnih u zdravstvenoj ustanovi, u cilju ostvarivanja Programa. Vaspitač, uz saglasnost nadležnih lica u zdravstvenoj ustanovi i u saradnji sa roditeljima i starateljima, struktuira i uređuje mesto ostvarivanja Programa uvođenjem promotivnih i podstičućih materijala za decu, zajedno sa estetskim materijalima u ulazu, hodnicima i prostorijama zdravstvene ustanove, na način na koji se stvara porodični ambijent i izgled predškolske ustanove. Svi materijali moraju biti odgovarajući za dete i bolničku sredinu i aktivnosti ne smeju ometati delotvornost zdravstvenih intervencija i rad zaposlenih u zdravstvenoj ustanovi. Predškolska ustanova obezbeđuje ostvarivanje Programa detetu koje je na bolničkom lečenju duže od 15 dana. Način i mogućnost učešća deteta u aktivnostima zavisi od procene nadležnih lica u zdravstvenoj ustanovi i od subjektivne procene deteta da li se oseća sposobnim za učestvovanje u vaspitno-obrazovnim aktivnostima. Programom se razvija individualizovan pristup u ostvarivanju vaspitno-obrazovnog rada radi pružanja podrške detetu, uzimajući u obzir njegove razvojne, obrazovne, zdravstvene i socio-kulturne potrebe. U ostvarivanju Programa, u zavisnosti od tipa zdravstvene ustanove i zdravstvenog stanja deteta, uspostavljaju se odgovarajući mehanizmi saradnje između zdravstvene ustanove, porodice, deteta i predškolske ustanove. Predškolska ustanova u koju je dete upisano:\nima lice koje se bavi organizacijom rada sa upisanom decom koja su u bolnici;\nprati i pruža stručnu podršku u ostvarivanju Programa i ponovno uključivanje deteta u redovan vaspitno-obrazovni rad;\npodstiče i pomaže stvaranje veza sa vršnjacima, na primer, kroz posete i video snimke.\nPredškolska ustanova koja ostvaruje Program:\nsarađuje i obezbeđuje razmenu relevantnih informacija o detetu upisanom u drugu predškolsku ustanovu sa roditeljima, odnosno starateljima deteta i predškolskom ustanovom u kojoj je dete upisano;\nsarađuje i obezbeđuje razmenu relevantnih informacija o detetu koje nije upisano ni u jednu predškolsku ustanovu sa roditeljima ili starateljima deteta;\nobezbeđuje materijalno-tehničku podršku za ostvarivanje Programa u smislu nabavke opreme, didaktičkog i potrošnog materijala;\npodstiče saradnju i održavanje veza sa predškolskom ustanovom u kojoj je dete upisano, stvara prilike za uzajamno informisanje o dešavanjima u vrtiću i organizuje zajedničke aktivnosti u meri koja obezbeđuje poštovanje najboljeg interesa deteta na bolničkom lečenju;\nosigurava da roditelji i staratelji dece koja su u bolnici budu informisani o društvenim dešavanjima u predškolskoj ustanovi i da, koliko god je to praktično moguće, dete učestvuje i u drugim aktivnostima.\nDete koje odsustvuje iz predškolske ustanove ne može biti ispisano iz te ustanove bez saglasnosti roditelja ili staratelja, bez obzira na trajanje bolničkog lečenja, osim ukoliko je preporuka pedijatra ili lekara specijaliste drugačija.


Ma kakve POPLAVE: Vijeće ministara zbog ovoga održalo HITNU SJEDNICU | Cik Novosti\nMa kakve POPLAVE: Vijeće ministara zbog ovoga održalo HITNU SJEDNICU\nVijeće ministara BiH na današnjoj telefonskoj sjednici zadužilo je Ministarstvo sigurnosti i Ministarstvo odbrane BiH za postupanje u skladu sa Zaključkom 2. redovne sjednice Predsjedništva BiH, koji se odnosi na informaciju o stanju u oblasti migracija u BiH u vezi s povećanim prilivom migranata u BiH.\nVijeće ministara BiH, na prijedlog Ministarstva vanjskih poslova, dalo je i pojedinačne saglasnosti za organiziranje glasanja državljana Republike Slovenije, Rumunije i Republike Poljske u BiH, a povodom održavanja izbora za članove Evropskog parlamenta.\nDržavljani ove tri države mogu glasati 26. maja 2019. godine u svojim diplomatsko-konzularnim predstavništvima na teritoriji BiH.\nVijeće ministara BiH donijelo je Rješenje o imenovanju Arijane Regoda-Dražić za predsjednika Konkurencijskog vijeća BiH na mandatni period od jedne godine, počevši od 1. juna 2019. godine.\nRadi se o redovnom imenovanju u skladu sa Zakonom o konkurenciji, kojim je utvrđeno da Vijeće ministara BiH svake godine, na prijedlog Konkurencijskog vijeća, imenuje predsjednika iz reda članova, a na period od jedne godine.


U TK počele pripreme za proces imunizacije stanovništva - Živinice Čaršija\nObjavljeno apr 13, 2021\n„Sastanak smo upriličili kako bi smo svi zajedno, koordinirano i složno pristupili pripremama za masovnu imunizaciju, odnosno vakcinaciju naših građana, onda kada dobijemo dovoljnu količinu vakcina. Nemamo pravo da ne uspijemo. Ovaj proces moramo podjednako dobro provesti u svim sredinama jer neuspjeh i u jednoj od lokalnih zajednica značit će naš zajednički neuspjeh”, rekao je danas premijer Hodžić.\n„U skladu sa mogućnostima i količinom vakcina koje smo dobivali, do sada smo provodili aktivnosti na vakcinaciji prioritetnih grupa, prije svih medicinskih radnika, i te aktivnosti su provođene u prostorijama domova zdravlja ili drugih zdravstvenih ustanova. Međutim, kada budemo počeli sa masovnom vakcinacijom domovi zdravlja i ambulante će biti premale da prime tu količinu stanovništva, te smo razmatrali otvaranje punktova za vakcinaciju izvan domova zdravlja”, kazala je direktorica Sarihodžić ističući da su vakcine, koje su do sada pristigle na područje našeg kantona, potrošene na vakcinaciju prioritetnih grupa.\nVakcinisani radnici Rudnika mrkog uglja Đurđevik\n„Mi već sutra očekujemo novi kontingent vakcine kineskog proizvođača od 1.790 vakcina koje će biti distribuirane po domovima zdravlja. Tim vakcinama će se u nekim većim lokalnim zajednicama nastaviti vakcinacija zdravstvenog osoblja, dok će u nekim općinama započeti i vakcinacija građana starijih od 60 godina”, zaključila je direktorica Sarihodžić.\n„Plan vakcinacije odredio je Federalni zavod za javno zdravstvo i dostavljen je nama da ga realiziramo sa domovima zdravlja, kao ustanovama primarne zdravstvene zaštite i izravnim nosiocima procesa vakcinacije. Imajući u vidu da su Tuzlanski kanton i kantonalne institucije u ovom slučaju koordinirajući faktor, ukoliko u određenom momentu dobijemo veću količinu vakcina morat ćemo brzo reagirati i koordinirati sa lokalnim zajednicama. Upravo to je tema današnjeg sastanka da iznađemo potencijalne lokacije i tehnička rješenja za masovnu imunizaciju na terenu, s obzirom da su to aktivnosti koje se ne mogu provesti samo u okvirima medicinske struke, nego je potreban angažman šire društvene zajednice”, rekao je ministar Jurić.\n„Kada dođemo do faze masovne imunizacije i kada budemo imali veliki broj vakcina, u Tuzli smo predložili da se vakcinacija obavi u velikoj dvorani Sportsko privredno kulturnog centra Mejdan. Mi smo sa vakcinacijom počeli u Domu zdravlja gdje je vakcinisano oko 450 zdravstvenih radnika. Izvršena je i vakcinacija u privatnim ordinacijama s izuzetkom u Bajer klinici i Plavoj poliklinici koji su sami organizirali vakcinaciju svojih uposlenika. Zatim, vakcinisani su štićenici i osoblje JU Dom penzionera i u dvije privatne institucije ovog tipa i sutra treba da počne vakcinacija naših sugrađana koji imaju više od 75 godina starosti”, riječi su gradonačelnika Tuzle Jasmina Imamovića, koji je ovom prilikom dodao i da je određeno 6 ambulanti u kojima ima više mjesta za vakcinisanje i jedan objekat mjesne zajednice. „Imamo i prostore 40 mjesnih zajednica tako da ćemo, kako se bude povećavao broj vakcina, tako ćemo koristiti prostore mjesnih zajednica, a na kraju kada to bude količina vakcina da se može krenuti u zaista masovnu vakcinaciju stavit ćemo na raspolaganje i veliku dvoranu SKPC Mejdan”, zaključio je gradonačelnik Imamović.\nTuzlanski kanton i sve kantonalne institucije će stajati na raspolaganju da pomognu u realizaciji svih neophodnih aktivnosti, ali aktivnosti koje slijede u narednom periodu prije svega su odgovornost ustanova primarne zdravstvene zaštite, rečeno je tokom današnjeg sastanka


Danak petomesečnih protesta: Hongkong ulazi u recesiju - Biznis Telegraf.rs\n29/10/19 | 09:48 ≫ 10:01\nDanak petomesečnih protesta: Hongkong ulazi u recesiju\nTakozvana tehnička recesija nastaje onda kada ekonomija zabeleži pad dva tromesečja zaredom u poređenju sa prethodnim kvartalima\nHongkong, pogođen petomesečnim protestima koji su kulminirali tokom vikenda, suočava se s recesijom i teško da će ove godine ostvariti ikakav rast, upozorio je gradski zvaničnik zadužen za finansije.\n- Protesti su zadali veliki udarac našoj ekonomiji - rekao je ministar finansija Pol Čan, dodajući da preliminarne procene BDP-a za treći kvartal pokazuju pad dva prethodna tomesečja, što upozorava na tehničku recesiju.\nTakozvana tehnička recesija nastaje onda kada ekonomija zabeleži pad dva tromesečja zaredom u poređenju sa prethodnim kvartalima.\nPrema njegovim rečima, biće "izuzetno teško" postići godišnji ekonomski rast od 0 do 1 odsto, koliko je prognozirala vlada pre izbijanja protesta.\nPolicija Hongkonga suzavcem u nedelju je ponovo rasterala na hiljade demonstranata s maskama na licima koji su se približili četvrti Kovlun te je ponovo odbacila optužbe o policijskoj brutalnosti u neredima proteklih meseci.\nProtesti u Hongkongu buknuli su pre skoro pola godine zbog sve većeg mešanja Kine u Hongkong koji je 1997. vraćen pod kinesku upravu prema formuli "jedna zemlja, dva sistema" kako bi se očuvale slobode koje nisu zagarantovane u ostatku Kine.\nVideo: Da li u Hong Kongu počinje kišobran revolucija ili novi svetski rat\nKako Bregzit utiče na Srbiju, i ko će to prvi osetiti na novčaniku\nNajviše štede Austrijanci i Slovenci, a evo koliko Srbi mesečno para stave "sa strane"